“Raya Bersama” Celcom Hadir Dengan Tawaran Eksklusif Ramadan & Raya!!

Sebagai usaha berterusan untuk menyokong  rakyat Malaysia di sepanjang bulan Ramadan yang mulia dan Aidilfitri yang bakal menjelang, Celcom Axiata Berhad (Celcom) mengajak rakyat Malaysia ‘Raya Bersama’ dengan rakan dan keluarga mereka melalui Talian Keluarga Celcom MEGA dengan Internet Tanpa Had terbaharu, yang menawarkan akses internet tanpa had, pelbagai pilihan telefon pintar 4G PERCUMA serta tawaran istimewa seperti rebat sehingga setahun.

Ketika negara terus bergerak ke hadapan dalam cabaran pandemik ini, Celcom terus komited dalam menyediakan pengalaman digital terbaik untuk pelanggan serta meyakini pelanggan dengan keriangan, keseronokan, harapan, dan perjalanan hidup  boleh diteruskan melalui rangkaian Celcom yang konsisten dan dipercayai.

Pada Raya ini, Celcom MEGA™ memperkenalkan pelan keluarga tanpa had terkini yang membolehkan keluarga untuk kekal berhubung dengan akses internet tanpa had, dan telefon pintar PERCUMA. Talian Keluarga Celcom MEGA™ dengan Internet Tanpa Had yang terkini ditawarkan hanya pada RM40 setiap talian, dan menyediakan pengstriman video HD tanpa had, panggilan tanpa had serta kuota hotspot 5GB, berserta satu telefon pintar 4G PERCUMA daripada 12 pilihan disediakan.

Sebagai tambahan, pelang pascabayar Celcom MEGA™ Lightning dan Celcom MEGA™ Unlimited kini ditambahbaik dengan saiz pas tambahan serta pilihan telefon 4G PERCUMA yang terluas di pasaran.  Celcom MEGA™ Lightning M Plus terkini ditawarkan pada RM128 sebulan dengan internet bulanan 70GB dan panggilan tanpa had, manakala dengan harga yang sama, Celcom MEGA™ Unlimited M Plus menawarkan pengstriman video HD penuh tanpa had dan kuota hotspot 20GB.

Telefon pintar 4G PERCUMA tersebut ditawarkan tanpa bayaran pendahuluan apabila pelanggan memilih mana-mana pelan pascabayar Celcom MEGA™, dengan pilihan seperti Oppo Reno 5G, Samsung Galaxy A52, Vivo V20 dan banyak lagi. Tawaran ini juga sesuai bagi pelanggan untuk bertukar daripada peranti 3G kepada telefon pintar 4G.

Celcom akan membuat pengumuman lain pada masa terdekat, dan pelanggan boleh melayari laman web kami www.celcom.com.my atau Facebook dan Twitter Celcom, bagi maklumat dan tawaran terkini.


Steady La Bro… Nak Vlogging Seperti YouTuber Femes? Try OPPO Reno2!

Zaman sekarang ni ramai yang suka merakam kenangan indah dalam bentuk vlog, sebab? Bolehlah simpan selama-lamanya. Tapi… ada satu isu besar dalam hal ini! Haah… tu dia isu kestabilan semasa merakam video.

Sambil merakam sambil berjalan tentunya akan menjadikan kualiti video kurang stabil, oleh itu peranti baharu OPPO Reno2 telah berusaha dalam menawarkan sistem kamera yang sangat baik khususnya dalam penggambaran vlog. Bukan itu sahaja, mod rakaman yang tampil pada Reno2 juga sangat unik dan menarik! Tak percaya, kita bedah siasat one by one…

OPPO Reno2 hadir dengan gabungan kuad kamera 48MP Sony IMX586 + 13MP Telefoto + 8MP Wide angle + 2MP Mono, menawarkan kualiti penggambaran yang cukup baik sekaligus sokongan sudut lebar 116̊  dan 5x zum hibrid serta 20x zum digital menyempurnakan lagi hasil rakamannya.

Pelbagai ciri-ciri unik yang ada pada peranti ini juga membantu menghasilkan kualiti video/gambar yang cukup memuaskan, antaranya:

OPPO Reno2 menyokong teknologi Ultra Steady, yang mana ia dapat meningkatkan kestabilan rakaman video sekiranya bermain aktiviti extreme seperti skateboarding atau menaiki roller coaster. Ini semua tergantung pada sokongan Optical Image Stabilization (OIS) dan Electronic Image Stabilization (EIS), yang mampu menghasilkan video dengan lebih jelas dan stabil.

Sokongan 5x zum hibrid dan 20x zum digital pada OPPO Reno2 mampu merakam objek jauh tanpa menjejaskan kualiti, sama ada dengan lensa sudut lebar atau lensa telephoto. Kebolehan ini bukan sahaja pada rakaman video, bahkan juga boleh digunakan semasa mengambil gambar.

Selain ciri Ultra Steady dan zum yang disebutkan di atas, OPPO Reno2 juga hadir dengan satu ciri yang best – namanya Video Kesan Bokeh. Anda boleh menjadikan kesan bokeh pada video dengan kamera utama atau kamera swafoto, tambahan lagi boleh menyelaras kesan bokeh supaya potret tampil lebih menonjol.

Bagi seseorang Vlogger, kualiti audio video adalah sangat penting supaya suara anda tidak tenggelam dalam suasana persekitaran yang agak bising. So… OPPO Reno2 sangat sesuai bagi Vlogger kerana ia menyediakan sebanyak 3 microfon, bukan sahaja merakam suara bahkan kebolehan zum audio tu lagi power!

Zum audio?! Apa tu?! Haah… teknologi ini sebenarnya boleh merakam suara anda yang berada di jauh dengan lebih jelas. Maknanya sekiranya anda merakam kawan yang sedang bercakap pada jarak jauh dengan 5x zum hibrid atau 20x zum digital, suaranya tetap kedengaran jelas. Syok kan?! Tambahan lagi sokongan noise reduction mampu mengoptimumkan bunyi semasa rakaman, biarpun angin yang sekuat mana suara anda tetap menjadi fokus.

Suntingan video mungkin agak sukar bagi pemula Vlogger, bukan?! OPPO Reno2 juga menyediakan aplikasi penyuntingan video terbina-dalam – dikenali sebagai SOLOOP. Aplikasi ini membolehkan anda menyunting rakaman video dengan lebih mudah tanpa merisaukan hasilnya.

Penggambaran di waktu siang hari mestilah tiada masalah, apa kata waktu malam atau di pencahayaan yang terhad? OPPO Reno2 sedia membantu!

Ultra Dark Mode yang diperkuatkan dalam peranti ini mampu menyerlahkan gambar yang diambil dalam suasana gelap dengan teknologi AI yang disertakan dalam kamera.

Selain kehebatan dalam prestasi penggambaran, OPPO Reno2 juga menawarkan prestasi dalaman yang amat mengagumkan. Dilengkapi cip pemproses Snapdragon 730G, sokongan RAM 8GB dan 256GB ROM menjamin kelancaran semasa menggunakannya.

Di samping itu, kapasiti bateri sebesar 4,000mAh di bawah sokongan pengecasan pantas VOOC 3.0 juga membolehkan kaki gamer bermain permainan tanpa isu bateri.

Saiz paparan skrin menjadi salah satu pilihan utama semasa membeli peranti pintar, jika prestasi dalaman sehebat mana pun, saiz skrin tidak menepati permintaan tetap tidak akan dipilih, betul tak?!

So… OPPO Reno2 mempunyai kuasa dalaman yang ohsem, juga mempunyai paparan skrin yang ohsem! 6.5 inci skrin AMOLED memudahkan penglihatan di bawah sinaran cahaya, selain itu rekaan bezel nipis dan tiada takuk meningkatkan lagi pengalaman semasa menonton.

Penapisan cahaya biru untuk melindungi mata pengguna juga membawakan penurunan sebanyak 41.6%, secara langsungnya mengurangkan kerosakan mata apabila menggunakan peranti dalam jangka masa lama di keadaan pencahayaan yang gelap.

Lebih menarik, OPPO Reno2 merupakan peranti pertama yang menerima pengiktirafan sijil TÜV Rheinland dan juga merupakan peranti berspesifikasi tertinggi bagi paparan mudah alih.

OPPO Reno2 ditawarkan dalam 2 pilihan warna, iaitu Luminious Black dan Sunset Pink. Pra-tempahan sudah bermula dan bakal tamat pada 25 Oktober di semua kedai konsep OPPO, pengedar sah OPPO atau kedai atas talian OPPO, rakan kongsi e-dagang Lazada, Shopee, Senheng, senQ dan DirectD.

Setiap pra-tempahan didatangkan dengan hadiah percuma bernilai sehingga RM318, termasuk waranti perlindungan skrin setahun (RM119) dan bag eksklusif bernilai RM119. Pelanggan yang membuat pra-tempahan akan menerima peranti mereka pada 26 Oktober.

Jualan pertama OPPO Reno2 akan berlangsung di Sunway Pyramid pada 26 Oktober 2019, pelanggan yang telah membuat pra-tempahan dan mengambil peranti mereka pada hari jualan pertama juga dapat menyertai Lucky Draw yang berpeluang membawa balik seunit OPPO Reno2. Pemenang akan diumumkan pada 11 pagi, 12 tengah hari dan 1 petang.

Tambah menarik lagi, 1000 pelanggan pertama yang membeli OPPO Reno2 akan menerima hadiah bernilai RM1067, termasuk bag eksklusif OPPO Reno (RM199), OPPO Enco Q1 Wireless Noise Cancelling Headphones (RM599) dan powerbank OPPO VOOC (RM269). Minuman bubble tea KOI juga tersedia secara percuma khas pelanggan yang terawal berada di roadshow.

Menariknya lagi, roadshow kali ini juga akan dimeriahkan lagi bersama selebriti terkenal Eric Chou pada jam 3 petang. Sebagai salah seorang OPPO Malaysia Storygrapher, Eric Chou juga akan memberikan tandatangan eksklusif beliau kepada 20 pelanggan pertama yang membeli OPPO Reno2. Apa tunggu lagi, serbu Sunway Pyramid Orange Concourse, Sabtu ini!


Hanya Satu Variasi Dari iPhone 8 Dilengkapi Skrin OLED?

Tahun 2017 menjadi ulang tahun ke-10 iPhone dan Apple, dijangka mereka akan membawa beberapa perubahan besar kepada siri telefon pintar terkenal itu. Salah satu perubahan besar yang dirancang adalah menggantikan paparan LED iPhone dengan OLED, tetapi ketika ini Apple sedang berada dalam masalah.

4 pembekal utama paparan OLED dilaporkan tidak mempunyai kapasiti pengeluaran yang cukup untuk membuat paparan untuk iPhone 8 pada tahun hdapan. Kekangan kapasiti pengeluaran paparan OLED dijangka akan berterusan sehingga tahun 2018. Paparan OLED telah digunakan oleh kebanyakan pesaing Apple dan dianggap lebih baik daripada LCD dari segi kualiti gambar dan penggunaan kuasa.

Oleh kerana masalah ini, pemerhati dan beberapa pakar dunia perniagaan teknologi menjangkakan bahawa hanya salah satu variasi iPhone 8 sahaja akan dilengkapi skrin OLED. Secara logiknya, paparan ini akan digunakan pada model iPhone 8 paling premium, manakala variasi lain masih akan menggunakan skrin LCD.

Sudah lama peminat iPhone menanti-natikan skrin OLED pada peranti kegemaran mereka. Namun dengan khabar ini nampaknya peminat Apple perlu bersiap-sedia menyediakan wang lebih bagi mendapatkan model premium sekiranya Apple benar-benar hanya mampu menawarkan skrin OLED pada satu variasi sahaja.


Harga Rasmi iPhone 2018 Diumumkan – Bermula RM3,599 Sehingga RM7,049!

Apple malaysia hari ini telah mengumumkan harga rasmi bagi tiga model terbaru mereka untuk pasaran tempatan. Kepada yang berminat, harganya bermula RM3,599 sehingga RM7,049 mengikut model dan kapasiti memori yang dipilih.

iPhone Xs dan iPhone Xs Max ditawarkan dalam tiga pilihan warna iaitu Silver, Space Grey serta Emas, manakala iPhone XR pula hadir dengan pilihan warna Putih, Hitam, Biru, Kuning, Coral dan juga (PRODUCT) Red.

Berikut merupakan harga jualan iPhone Xs :

Berikut merupakan harga jualan iPhone Xs Max :

Berikut merupakan harga jualan iPhone XR :

Kepada yang berminat, ada boleh membuat pra-tempah iPhone Xs, iPhone Xs Max dan iPhone XR bermula 19 Oktober 2018 bermula pukul 3.01 petang di laman rasmi Apple.


Pelan Unlimited HERO P139, Barulah Best!!!

Syarikat telekomunikasi terkenal, U Mobile, memperkenalkan pelan terbaharu pelan pasca bayar dengan nilai terbaik di pasaran yang dikenali sebagai Unlimited HERO P139 pada harga RM139.

Apa yang menarik, pelan ini memberikan data berkelajuan tinggi tanpa had, penstriman video berdefinisi tanpa had, hotspot 50GB dan 3GB data perantauan percuma di lima buah benua..

Pelan ini turut dipakejkan sekali dengan Roam-Onz yang menawarkan data perantauan 3GB di 12 buah negara seperti Australia,  Hong Kong, Korea Selatan, Thailand dan Singapura.

U Mobile juga menambah pelan pasca bayar itu dengan Roam-Onz Global yang merupakan satu perkhidmatan baharu yang melanjutkan data perantauan 3GB ke 24 buah negara lagi melibatkan 5 buah benua. Ini sekaligus menjadikan data perantauan percuma kepada 36 buah negara termasuklah Amerika Syarikat, Perancis, Arab Saudi, United Kingdom dan Kanada.

Dalam pada itu, menurut Ketua Pegawai Pemasaran U Mobile, Jasmine Lee, Pelan Unlimited HERO P139 adalah contoh terbaik bagaimana syarikat telekomunikasi melangkaui sempadan dan memberikan khidmat terbaik buat pengguna.

“Para pelanggan kami tidak perlu bimbang apabila menstrim rancangan kegemaran mereka dalam format HD dan mereka boleh menggunakan Hotspot tanpa sebarang masalah dengan data sebanyak 50 GB.

“Mereka juga boleh boleh menikmati penerokaan tanpa had menerusi data perantauan percuma di 5 buah benua. Sama ada mereka mengelilingi dunia untuk tujuan kerja, merakam pemandangan di Eiffel Tower atau merentas8 jambatan paling pancang di China, kami percaya Unlimited HERO P139 ialah pelan pasca bayar yang terbaik di pasaran!” Katanya.


Ujian Benchmark Google Pixel 4 (Pixel 3 Lite) Tertiris?! Beroperasi Sistem Android 10?!

Google Pixel 3 Lite yang pernah membuat pendedahan pertama pada bulan November 2018, kini ada maklumat lebih lanjut lagi dengan ketirisan ujian benchmark yang lebih jelas.

Menurut penanda aras Geekbench, peranti yang dikenali sebagai Google Pixel 4 dengan kod nama “Sargo” ini menerima ujian skor single-core mencapai 744, serta skor multi-core mencapai 3201.

Lebih menarik lagi, sistem operasi yang dipaparkan pada penanda aras jelas menunjukkan ia menggunakan Android 10. Dari segi cip pemproses pula, ia menggunakan Qualcomm Octa-core 1.8GHz, kharbar angin juga mengatakan Pixel baharu ini hadir dengan 4GB RAM.

Setakat ini perlu lebih bersabar menanti maklumat lanjut dari Google.


Meraikan 20 Tahun Alienware Dengan Mesin Gaming Sedia VR

2 dekad yang lalu, Nelson Gonzalez dan Alex Aguila mengorak langkah dan memulakan sebuah syarikat perkakasan komputer dikenali sebagai Alienware yang bernaung di bawah Dell. Telah banyak yang dicapai oleh Alienware sepanjang 20 tahun penglibatan mereka di dalam industri perkakasan teknologi, terutamanya dalam pasaran perkakasan gaming.

Bagi meraikan pencapaian gemilang 20 tahun Alienware, satu majlis telah dilangsungkan bagi memperkenalkan Alienware 13, Alienware 15, Alienware 17 dan juga Alienware Aurora. Ini merupakan barisan gaming platform terbaru dari Alienware yang mengetengahkan kemampuan mengendalikan media, perisian dan juga permainan VR bagi gamers tegar.

Alienware 13
Gaming notebook paling kompak bagi siri terbaru, ia mampu dikonfigurasikan dengan kad grafik NVIDIA GeForce GTX-10 Series lantas menjadikannya antara notebook kompak yang mampu mengendalikan VR. Walaupun kecil, Alienware 13 tetap berbeza dari segi spesifikasi dan fizikal, sesuai bagi mereka yang mahukan gaming notebook mudah alih.

Keseimbangan optimum di antara prestasi dan mudah alih merupakan aspek utama Alienware 15. Notebook saiz pertengahan ini mempunyai skrin 15.6 inci FHD IPS yan juga menyokong sistem NVIDIA G-Sync bagi memberikan anda frame rate yang lancar ketika bermain permainan. Dari segi pemprosesan grafik, Alienware 15 menggunakan NVIDIA GeForce GTX 1060 yang diklasifikasikan sebagai VR-Ready.

Model ini pastinya akan membuatkan anda dicemburui rakan-rakan kerana ia merupakan gaming notebook terhebat bagi siri terbaru ini. Ia dilengkapi segala perkakasan terbaik yang mampu Alienware tawarkan pada sebuah notebook generasi baru, merangkumi saiz skrin, prestasi gaming dan juga pengalaman imersif. Pemproses overclocked Intel Core i7 k-series bukanlah calang-calang cip pemproses, dan disokong pula dengan sistem memori DDR4 yang mampu beroperasi sehingga 2667 Mhz, anda pasti akan merasai prestasi sebuah notebook yang hebat.

Selain itu, Alienware 17 juga hadir bersama teknologi Tobii eye tracker yang membolehkan notebook ini berinteraksi dengan anda melalui pergerakan mata. Ia boleh mengesan bahagian paparan yang anda sedang perhatikan dan berinteraki dengan perisian di dalam komputer.

Pada majlis berkenaan, beberapa rakan media berpeluang mencuba teknologi ini di mana mereka perlu memandang objek di dalam permainan dan memusnahkannya dengan menekan papan kekunci. Amat mengagumkan kerana melalui teknologi ini anda tidak perlu lagi menggerakkan mouse untuk mensasarkan objek, cukup cuma memandang.

Sebuah gaming desktop juga turut diperkenalkan bersama-sama 3 notebook yang disebutkan. Desktop ini mempunyai saiz yang lebih kecil berbanding model Aurora sebelum ini, namun masih memberikan prestasi yang lebih hebat dan terkini. Ia menyokong sistem dwi kad grafik NVIDIA GeForce yang membolehkan anda menikmati permainan 4K sehingga 12 (bergantung kepada spesifikasi konfigurasi) dan cip pemproses terbaru dari Intel.

Bagi proses penyejukan pula, Alienware melengkapkan Aurora dengan sistem penyejukan cecair yang membolehkan desktop kekal pada suhu yang sesuai ketika anda sedang bermain permainan yang intensif.


Samsung Galaxy S10 Lite & Note10 Lite Rasmi – Sokong Kamera Lebih Baik &  Bateri Besar 4,500mAh

Sekian lama mengacah, Samsung akhirnya memperkenalkan Samsung Galaxy S10 Lite dan Galaxy Note10 Lite. Kedua – dua peranti dibina dengan paparan bersaiz 6.7″ SAMOLED FHD+ dengan rekaan Infinity-O. Selain itu, ia juga membawakan kapasiti bateri yang sama iaitu sebesar 4,500mAh dengan sokongan pengecasan pantas 25W.

Samsung Galaxy S10 Lite dikuasakan oleh cip pemproses dengan binaan 7nm bersama CPU octa-core yang mempunyai kluster berjalan pada 2.8GHz, 2.4GHz dan 1.7GHz. Meskipun tidak mendedahkan cip sebenar, namun ia didapati sepadan dengan Snapdragon 855. Selain itu, ia dipadukan dengan sokongan memori sehingga 8GB RAM dan storan dalaman 128GB. Sebagai tambahan, ia turut menyertakan slot kad microSD.

Untuk kamera, Samsung Galaxy S10 Lite menyertakan sokongan lensa utama sebesar 48MP + 12MP + 5MP. Mengiringinya adalah kamera hadapan sebesar 32MP. Sokongan kamera ini disertakan dengan sensor sudut lebar, ultra sudut lebar dan makro. Tidak ketinggalan, ia turut menyertakan sokongan Super Steady OIS yang menawarkan rakaman video dan gambar lebih stabil.

Samsung Galaxy Note 10 Lite dikuasakan oleh pemproses Exynos 9810 – merupakan cip yang sama digunakan oleh Galaxy Note 9. Dalam aspek lain, peranti ini memaparkan paparan bersaiz 6.7-inci FHD+ dengan rekaan Infinity-O. Ia tersedia dalam pilihan memori sehingga 8GB RAM dan penyimpanan 128GB yang boleh diperkembangkan sehingga 1TB melalui kad microSD.

Untuk tetapan kamera pula, Samsung Galaxy Note 10 Lite mempunyai persediaan kamera tiga kali utama dengan gabungan lensa 12MP + 12MP + 12MP bersama kamera swafoto sebesar 32MP. Galaxy Note10 Lite turut didatangkan dengan sokong S-Pen yang sama seperti siri Note 10. Pun begitu, Samsung masih belum berkongsi mengenai ketersediaan dan harga peranti.


Maybank Lancar EzyQ Bagi Memudahkan Urusan Temujanji!!!

Sukar untuk melakukan urusan temu janji di bank  ketika COVID 19 ini melanda? Korang tak perlu risau kerana sekarang Maybank telah melancarkan EzyQ.

Menariknya, pelanggan boleh menetapkan hari dan waktu temujanji bagi urusan seperti membuka akaun dan anda boleh melakukannya menerusi laman Maybank2U.

Jadi selepas ini mudah untuk anda melakukan urusan di Maybank!!


Sertai Peraduan “See The Unseen Photography Challenge” – Berpeluang Menang HONOR View20!

HONOR kini menganjurkan peraduan fotografi yang dinamakan “See The Unseen” Photography challenge – Hadiah menarik berupa HONOR View20 menanti pemenang bertuah!

Peraduan bermula HARI INI hingga 25 Mac 2019. Lebih menarik, ia disokong oleh dua orang blogger terkenal iaitu Jack Morris dan Murad Osmann yang juga merangkap juri untuk peraduan ini.

Peraduan ini terbahagi kepada tiga tema iaitu ;a) : ‘Unseen Love’, b) ‘Unseen Heroes’ c)‘Unseen World’. Sepanjang peraduan berlangsung, Jack dan Murad akan memilih gambar yang paling menarik.

Bagi yang berminat untuk sertai, anda boleh memuat naik gambar kreatif di Instagram beserta hashtag berikut : #SeeTheUnseen, #HONORMade. Atau! Anda juga boleh muat naik hasil gambar di galeri HONOR melalui PAUTAN INI! Good luck!

**Semua hasil gambar adalah imej atau video yang ditangkap menggunakan peranti pintar HONOR SAHAJA**


Creative NUNO micro, MUVO 2c & Outlier Sport Kini Mula Dijual Pada Harga Bermula Dari RM99

Selain memperkenalkan dua speaker dengan keupayaan audio berdefinisi tinggi, Creative Technology juga telah membawa masuk tiga lagi produk terbarunya untuk pasaran Malaysia iaitu dua model speaker mudah alih dan satu model fon kepala. Ketiga-tiga produk audio ini boleh dimiliki melalui pengedar sah ALL IT Hypermarket di KLCC serta IOI City Mall, Asahi Technology Sdn Bhd, dan juga IT STUFF Plaza Hartamas. Manakala pembeli di luar Kuala Lumpur boleh membelinya secara atas talian melalui CVG ONLINE Store di Lazada dan juga Shopee.

Fon kepala tanpa wayar yang menerima pengiktirafan IPX4 ini merupakan pilihan yang paling sesuai untuk anda yang gemarkan aktiviti lasak seperti berlari, mendaki ataupun bersenam di gimnasium kerana ia menyokong ciri kalis peluh. Malah penggunaan tip telinga silikon AuraSeal turut menjanjikan fon telinga agar tidak mudah tertanggal dan dalam masa yang sama mampu menyekat bunyi dari luar untuk pengalaman audio yang terbaik. Outlier Sports yang menyokong audio Bluetooth berdefinisi tinggi dengan teknologi aptX ini turut dilengkapi dengan ciri ClearSpeech Engine bagi memastikan penerimaan suara yang lebih jelas ketika menjawab panggilan. Lebih menariknya, ia mampu digunakan sehingga 11 jam dengan hanya satu cas sahaja.

Rekaan yang berwarna-warni, kalis percikan air, kompak dan juga audio yang kuat, Creative MUVO 2c merupakan speaker Bluetooth mudah alih terbaik untuk anda gunakan di tepi kolam renang mahupun di dalam bilik air. Selain menjanjikan ciri tahan lasak melalui pengiktirafan IP66, MUVO 2c tidak mengabaikan keupayaan audio yang berkualiti kerana ia dilengkapi dengan woofer yang besar bagi menghasilkan bunyi bes yang optimum. Walaupun kompak, ia mampu digunakan sehingga 6 jam dengan satu cas dan turut dilengkapi dengan ciri-ciri tambahan seperti mikrofon terbina-dalam, slot kad microSD dan juga tersedia dengan port USB untuk sambungan ke komputer.

Diambil dari perkataan yang berasal dari Jepun, nuno bermaksud ‘kain tenunan’. Sebagaimana nama yang digunakan, Creative NUNO micro telah menampilkan rekaan kompak dengan sentuhan fabrik yang kelihatan sangat menarik. Sentuhan minimalis dengan berat hanya 180g, speaker Bluetooth ini sememangnya sangat mudah dibawa ke mana sahaja dan sesuai digunakan tidak kira sama ada di rumah, pejabat ataupun ketika beriada bersama teman. Dilengkapi dengan mikrofon terbina-dalam, ia boleh digunakan untuk menjawab panggilan. NUNO micro menyokong masa penggunaan sehingga 4 jam dan boleh dicas dengan mudah menggunakan kabel microUSB.


Pra-Tempahan Vivo V15 Dibuka Pada 16 Mac Dan Mula Dijual Pada 23 Mac

Peranti terbaharu daripada Vivo iaitu Vivo V15 kini telah tersedia untuk pra-tempahan bermula 16 Mac dan mula tersedia secara rasmi pada 23 Mac 2019 iaitu pada Superday Sale yang bakal berlangsung di Pusat beli belah One Utama.

Dari aspek rekaan, ia persis V15 Pro yang mana saiz paparan juga sama dan menggunakan pop up kamera 32MP. Storan pula ialah 128MP dan 6GB RAM. Kapasiti bateri juga tidak mengecewakan apabila ia disertakan dengan 4000mAh.

Apa yang berbeza berbanding V15 Pro ialah peranti ini tidak menggunakan pengimbas cap jari pada skrin tetapi ia diletakkan di bahagian belakang. Aspek kamera juga tidak mengecewakan apabila ia disertakan dengan 48MP sama seperti V15 Pro. Dari aspek dalaman pula, ia disertakan dengan cip pemprosesan Helio P70.

Harga bagi peranti ini masih belum diketahui. Jadi sama-sama kita nantikan.

Bagi mendapatkan maklumat lanjut anda bolehlah melayari laman sesawang Vivo Online Store.


Telefon Bimbit Pertama realme sokong Pengecasan Tanpa Wayar Magnetik Terdedah!

Laporan daripada GSMArena hari ini mendedahkan demonstrasi peranti teknologi realme. Perati ini menggunakan skrin melengkung tunggal berlubang dan mempunyai reka bentuk tiga kamera belakang matriks. Ia adalah telefon bimbit pertama bagi android Android yang menyokong pengecasan pantas tanpa wayar magnetik, dan kuasa sekurang-kurangnya Hingga 15W.

Dikatakan bahawa teknologi ini disebut realme Flash, yang sepertinya memperingati makna kelahirannya. Menurut laporan media asing, pengecas magnet tanpa wayar MagDart yang sebenar telah didedahkan. Terdapat dua model, satu lemak dan satu nipis, dan model nipis dan ringan menyokong pengecasan pantas tanpa wayar 15W.

Sama dengan teknologi MagSafe Apple, kesatuan MagDart realme juga diserap di bahagian belakang telefon dan dicas, tetapi penyelesaian realme juga menyediakan kipas untuk membantu menghilangkan panas. Media asing mengesahkan bahawa kuasa pengecas berat ini akan melebihi 15W, yang mana bermaksud Setelah penyelesaian realme dilancarkan, ia akan menjadi pengecas tanpa wayar magnetik terpantas di dunia.


Sony Perkenal Kamera Kompak Paling Kecil Di Dunia, Bakal Hadir Di Pasaran Malaysia Pada Mei

Siapa yang tidak kenal dengan jenama terkemuka dunia fotografi, Sony. Kini Sony mengumumkan kamera kompak terbaharu dan yang paling kecil dalam barisan kamera mereka iaitu Sony RX0 II bakal memasuki pasaran Malaysia.

Apa yang menariknya, Kamera ini dihadirkan dengan saiz yang sangat kecil iaitu 59mm x 40.5mm x 35mm dan berat hanyalah 135g sahaja. Dikhabarkan ia merupakan kamera kompak paling kecil di dunia.

Dari aspek spesifikasi pula, ia disertakan dengan sensor berlapis iaitu Exmor RS CMOS 1.0 inci dan pemproses imej BionzX yang mampu menghasilkan gambar yang menarik pada resolusi 15.3MP. Turut disertakan dengan lensa 24mm dengan bukaan lensa F4. Ia pasti boleh mengambil gambar sepantas 1/32000 saat dan rakaman terus sebanyak 16FPS. Pastinya kamera ini mampu melakukan rakaman video beresolusi 4K pada kadar 30FPS per frame.

Ia juga disertakan dengan sistem penstabilan yang mampu memastikan anda merakam video tanpa gegaran serta hasil rakaman adalah cukup tajam.

Jika dilihat dari aspek ketahanan juga, kemera ini tidak mengecewakan apabila rangka badan kamera ini adalah kalis air sehingga kedalaman 10 meter dan mampu bertahan jika jatuh pada ketinggian 2 meter. Ia juga mampu bertahan pada tekanan seberat 200kg.

Kamera Sony RX0 II ini bakal menjengah pasaran Malaysia pada bulan Mei. Buat masa ini harga bagi kamera ini belum diketahui lagi.


MWC 2017: Xperia XA1 & XA1 Ultra, Peranti Kelas Pertengahan Dari Sony

Pada acara MWC 2017, Sony Mobile Communications selain melancarkan flagship terbaru Xperia XZ Premium, turut melancarkan dua model pertengahan yang diberi nama Xperia XA1 dan Xperia XA1 Ultra. Kedua-dua model ini menawarkan skrin sisi ke sisi, kamera berspesifikasi tinggi dan juga pemproses 8 teras.

Xperia XA1 dan Xperia XA1 Ultra menawarkan kamera 23MP dengan sensor RS Exmor 1/2.3″. Kamera hadapan Xperia XA1 pula dilengkapi lensa wide-angle bagi memudahkan pengguna menghasilkan group selfie. Sensor 8MP yang digunakan pula dijamin dapat menghasilkan kualiti gambar yang baik.

Bagi Xperia XA1 Ultra pula, kamera hadapannya dipertingkatkan dengan sensor 16MP, sambil disokong Optical Image Stabilizer bagi memastikan kamera stabil ketika gambar diambil, sekaligus menghasilkan gambar yang baik.

Pemproses MediaTek Helio P20 Octa-core memberikan pengguna pengalaman yang cepat dan lancar, sama ada ketika melayari laman web, menonton video atau bermain permainan kegemaran.

Kedua-dua XA1 dan XA1 Ultra direka untuk memastikan prestasi yang lebih tahan lama sepanjang hayat telefon pintar ini. Qnovo Adaptive Charging merupakan teknologi yang digunakan Sony untuk memantau keadaan semasa bateri dan menyesuaikan proses cas bagi memelihara, memanjangkan dan menjaga bateri agar tahan lebih lama dan selamat untuk digunakan.

Sony Smart Cleaner pula menguruskan prestasi dan memori peranti dengan mengosongkan cache dan menguruskan aplikasi yang tidak aktif. Kedua-dua peranti ini juga menyokong teknologi pengecasan pantas bagi memudahkan hidup anda.

Dijangkakan peranti ini akan mula dijual sekitar awal suku tahun kedua dengan warna pilihan seperti putih, hitam, merah jambu dan juga emas. Sony masih belum mengumumkan harga jualan bagi kedua-dua model ini.


Kemaskini Samsung Gear S2 Terbaru Mengatasi Masalah Ketidakstabilan Bluetooth

Samsung mula mengeluarkan kemaskini pada jam pintar Samsung Gear S2 bagi menangani masalah atau isu Bluetooth yang tidak konsisten. Firmware R732XXU2EQC1 dan R7320XA2EQC1 adalah versi yang boleh dimuat turun iaitu sebanyak 20MB, tetapi kemaskini tersebut buat pengguna di Eropah masa kini sahaja.

Kami berharap kemaskini ini dapat memasuki Malaysia juga, mungkin tidak lama lagi kan?!


Wattpad

Ada gemar membaca buku-buku yang dikeluarkan oleh penulis terkenal secara offline? Apa kata anda muat turun aplikasi untuk pengguna Windows Phone iaitu Wattpad. Terdapat beberapa kategori yang telah diasingkan seperti Romance, fanfic, non-fiction, mystery, fantasy, memoirs, travelogues, short stories dan memes, bagi memudahkan mencari cerita yang diinginkan.

Selain itu, anda boleh berkomunikasi dengan penulis terkenal dan pembaca lain dengan adanya ruangan chat yang disediakan. Lebih menarik lagi, pengguna boleh menulis cerita sendiri dan kongsikan penulisan tersebut ke komuniti Wattpad. Buku-buku yang menarik minat anda kini boleh disimpan di ruangan perpustakaan untuk dibaca .


Studio HTC Khas Untuk VR

HTC telah membina satu studio khas yang akan bertanggungjawab dalam membina aplikasi, permainan dan pembangunan ekosistem VR mereka pada masa hadapan. Dikenali sebagai Vive Studio, pusat pembangunan berkenaan sebenarnya telah pun melancarkan permainan Arcade Saga di bawah nama 2 Bears Studio.

Vive Studio dilihat sebagai pesaing terdekat kepada Oculus Studio, namun terdapat sedikit perbezaan dari misi dan visi kedua-dua pembangun VR ini. Vive Studio dilihat lebih cenderung untuk menghasilkan kandungan dan servis mereka kepada rakan niaga dan pihak ketiga sebelum produk mereka sampai kepada pengguna. Pendekatan korporat Vive Studio berbeza sekali dengan Oculus yang dilihat lebih cenderung dan rapat dengan pasaran pengguna.

Jika anda berminat untuk bermain Arcade Saga, bolehlah muat turun permainan tersebut di Steam pada harga RM 56.00. Arcade Saga memerlukan komputer berkelas VR Ready dan juga headset VR.


Video Hands On ASUS ROG Phone 3 Terdedah??

Ada sesuatu yang menarik mengenai peranti ASUS ROG Phone 3 apabila satu video telah tertiris di laman Yootube yang memperlihatkan reka bentuk peranti ini.

Ia dilihat tampil dengan sistem 3 kamera dengan logo ROG di bahagian panel belakang.

MEsti tak sabar kan. Tapi nak buat macam mana, kita tunggu sahaja!!


HONOR Mengacah Kehebatan Kamera HONOR 9X Pro – Prestasi Fotografi Pencahayaan Rendah Mengagumkan

HONOR bakal melepaskan siri HONOR 9X pada 23 Julai 2019 – maklumat mengenainya juga telah banyak dikongsi. Malah, HONOR juga dilihat sering kali mengacah tarikan utama yang ada pada peranti tersebut.

Menjelang pelancaran rasmi, HONOR sekali lagi memberi kejutan buat peminat mereka dengan berkongsi mengenai konfigurasi kamera HONOR 9X Pro dan memperlihatkan prestasi fotografi pencahayaan rendah yang mengagumkan.

Memetik beberapa sumber, HONOR 9X bakal menyertakan persediaan lensa 48MP (Sony IMX586) sebagai sensor kamera utama. Lebih menarik, ia dikatakan mampu menangkap imej yang menakjubkan pada waktu malam tanpa memerlukan bantuan LED Flash.

Nampaknya bertambah terujalah peminat HONOR kan? Apa lagi kejutan yang bakal dibawakan oleh HONOR? Sama-sama kita tunggu pelancaran rasmi pada 23 Julai kelak [ESOK] dan kekal bersama eRing untuk lebih info terkini!


MIUI 8 Kini Berwajah Baru Dengan Ciri-Ciri Menarik!

Selain Mi Max, Xiaomi juga memperkenalkan paparan antaramuka MIUI terbaharu mereka iaitu MIUI 8. Ia menawarkan penambahbaikkan pada rekaan serta membawakan beberapa ciri-ciri baru. Diinspirasikan daripada kaleidoscope, MIUI 8 kini tampil lebih berwarna warni, penuh animasi dan terdapat juga font baru hasil kerja tangan Xiaomi sendiri, Mi Lanting.

Di antara inovasi yang diterapkan oleh Xiaomi di dalam MIUI kali ini adalah kebolehan untuk membuat aplikasi yang diklonkan serta menguruskan pelbagai akaun pada satu peranti. Ini bermakna, dua aplikasi yang sama boleh dijalankan serentak pada satu peranti tetapi menggunakan akaun berbeza. Untuk membezakan aplikasi yang telah diklon tersebut, anda boleh meletakkan kata laluan berlainan mahupun pengimbas cap jari kiri untuk akaun pertama dan kanan untuk akaun kedua.

Menariknya, kehadiran keupayaan mengimbas data menggunakan kamera juga telah ditambah baik. Selain kod QR, pengguna juga boleh mengimbas kad nama untuk terus ditambah ke dalam senarai kenalan. Bukan itu sahaja, anda juga boleh mengimbas produk atau kod bar untuk mencari produk tersebut di laman Internet. Lebih menarik lagi, persamaan matematik turut boleh diimbas untuk diselesaikan oleh komputer tanpa perlu menyalin semula ke dalam smartphone.

Manakala fungsi galeri pula, kini hadir dengan ciri-ciri menarik untuk mengedit gambar dan video dengan meletakkan pelekat, efek, kapsyen dan juga muzik. Ia dikatakan 90% lebih baik berbanding sebelumnya.

Ujian beta untuk MIUI 8 di China akan bermula pada 1 Jun, manakala ROM pembangun akan dikeluarkan pada 17 Jun untuk semua model Redmi dan Redmi Note serta Mi 2 / 2S / 3/4 / 4c / 4S / 5 / Max.


Terokai Kecantikan Malaysia Bersama Trak Huawei Nova Superstar – Bermula 10 Ogos hingga 30 September 2018

Sempena menyambut kehadiran Huawei nova 3 dan nova 3i, jelajah bersama trak Huawei Nova Superstar yang bertema “Capture the Beauty of Malaysia” akan bermula 10 Ogos hingga 30 Spetember 2018, bertempat di lapan negeri di Semenanjung Malaysia. Sementara Malaysia Timur, mini roadshow akan diadakan.

Terdapat pelbgai aktiviti menarik sepanjang hari, termasuk zon pengalaman yang menawarkan Selfie Corner, Karaoke Challenge dan Arcade Claw Machine. Penyiar radio Era FM akan menganjurkan roadshow ini bermula jam 4 petang hingga 6 petang setiap hari Sabtu semasa tempoh roadshow.

Pengunjung ke roadshow ini berpeluang membawa pulang hadiah eksklusif dari Huawei termasuk Huawei Body Fat Scale, The Voice Pendrive, Beg lipat, rantai kunci bertema Justice Leaged, car holder dan banyak lagi.

Ingin mendapat maklumat lanjut dan terkini, haruslah ikuti laman FB Huawei.


Huawei Mate 10 Bakal Dilancarkan Dengan Edisi Porsche Design

Malam ini kita bakal melihat pelancaran Huawei Mate 10 ke arena telefon pintar dunia. Sebelum pengenalannya, Huawei turut berkongsi sedikit video teaser yang melihatkan Mate 10 dengan edisi Porsche Design selepas Mate 10 dan Mate 10 Pro.

Edisi Porsche Design sebelum ini sudah hadir pada Mate 9 dan Huawei mengambil keputusan untuk meneruskan legasi ini. Seperti yang sedia maklum, versi ini akan mendapat spesifikasi yang istimewa termasuklah kemasan yang elegan serta perkakasan yang serba lengkap.

Warna hitam adalah sinonim dengan Porsche Design, jadi kita bakal melihatnya versi ini bersama rekaan kerangka berwarna hitam sepenuhnya. Dalam masa yang sama, kami akan bawakan laporan selanjutnya untuk anda, esok.


Digi Tawar 12 Bulan Akses iflix Percuma Kepada Pelanggannya

Digi Telecommunications Sdn Bhd sekali lagi telah berkolaborasi dengan penyedia perkhidmatan televisyen Internet di Asia Tenggara iaitu iflix, untuk menawarkan akses mencecah sehingga puluhan ribu jam hiburan tanpa had kepada pelanggan telco itu. Bermula dari 26 Januari, pelanggan Digi yang melanggan atau menaik taraf ke pelan Digi SmartPlan 65 dan ke atas akan menerima langganan percuma iflix selama 12 bulan bernilai RM96, yang akan ditawarkan dengan pelan pascabayar tersebut tanpa sebarang caj tambahan.

Tawaran terbaru dari Digi ini merupakan pengukuhan ketara hubungan antara kedua-dua syarikat tersebut, yang mana sebelum ini Digi dan iflix pernah berkerjasama bagi membolehkan pelanggan Digi membuat pembayaran langganan iflix menggunakan akaun prabayar ataupun pascabayar mereka. Sebagai rujukan, Digi merupakan telco pertama di negara ini yang menawarkan 12 bulan akses iflix tanpa sebarang kos tambahan kepada pelanggannya.


Pek Bundle Untuk Anda Mula Membina PC Gaming

NVIDIA telah mengumumkan sesuatu yang sedikit berlainan, istimewa dan yang paling penting sekali menarik.

Mereka telah melancarkan sebuah pek bundle perkakasan komputer khas bagi mereka yang bercadang untuk membina PC gaming mereka sendiri. Proses memilih komponen boleh menjadi sesuatu yang sukar bagi pengguna dengan lambakan pilihan dan spesifikasi di pasaran. Jadi langkah NVIDIA memperkenalkan pek ini sedikit sebanyak memudahkan pengguna dalam memilih komponen terpenting buat PC mereka.

Di dalam pek ini, NVIDIA menyediakan kad grafik MSI GTX 1060 3GT OC (3GB), unit pembekal kuasa Corsair CX450M dan juga solid state drive Corsair Force Series LE 240. Bagi mereka yang mempunyai pengetahuan asas di dalam sistem binaan komputer, kit ini amat berguna untuk memulakan projek binaan komputer gaming yang mampu memainkan permainan terkini pada kualiti 1080p. Selain itu, dengan memasang kad grafik ini bersama cip pemproses yang sesuai, komputer anda boleh diklasifikasikan sebagai VR Ready.

Pek bundle ini dijual pada harga Euro 399 (kira-kira RM1,857 ), namun masih belum diketahui sama ada NVIDIA akan membawa masuk pek ini ke dalam pasaran Malaysia.


Adakah Benar Siri OnePlus 9 Bakal Dilancarkan Mac Tahun Hadapan??

Ada satu maklumat yang menarik yang mana dikhabarkan siri OnePlus 9 bakal dilancarkan pada Mac 2021.

Menurut satu tweet daripada Tech Droider, model yang terdapat pada siri ini dikatakan bakal menggunakan nombor model LE2110 bagi OnePlus 9, LE2117, LE2119 dan LE2120 bagi OnePlus 9 Pro dan LE2119 bakal tampil bagi model T.

Dikhabarkan juga kadar segar semula peranti ini adalah 144Hz dan dikuasakan oleh Snapdragon 875.

Sejauh manakah kebenarannya?? Sama-sama kita nantikan!!!


vivo Beri Komitmen untuk 3 Tahun Peningkatan Android Untuk Peranti Siri Premium X Masa Depan

vivo telah mengumumkan bahawa peranti siri X akan meneremi penaiktarafan major Android OS selama 3 tahun dan kemaskini keselamatan bagi peranti terpilih yang dilancarkan selepas Julai 2021.

Polisi ini merangkumi pasaran Eropah, Australia dan India. Bagi siri X premium yang lain yang tidak layak untuk polisi ini akan menerima kemaskini seperti biasa.

Jadi, teruskan bersama kami untuk mengetahui perkembangan terkini mengenai berita ini.


Sertai OPPO Reno Festive Night Run & Menangi Hadiah Sejumlah RM10,000!

OPPO akan menganjurkan OPPO Reno Festive Night Run pada 21 Disember 2019 di KL Sports City, Bukit Jalil. OPPO juga telah menyediakan pelbagai hadiah menarik, termasuk wang tunai sebanyak RM1500 dan sebuah OPPO Reno 2 untuk dimenangi.

Bagi sesiapa yang berminat, anda boleh membeli tiket melalui laman rasmi OPPO Reno Festive Night Run. Senarai harga tiket seperti berikut:

Anda juga boleh mendapatkan tiket percuma yang bernilai RM55 apabila membeli peranti OPPO mulai hari ini, pendaftaran disertakan sekali dengan runner kit yang mempunyai baju-T edisi terhad dari New Balance, beg, pingat, e-sijil, nombor bib dan hadiah eksklusif dari penaja yang jumlah nilai sehingga RM164.

Waktu pengambilan runner kit diadakan pada 19 ~ 20 Disember di Atria Shopping Mall, mulai jam 11 pagi hingga 8 malam, sementara 21 Disember bermula 11 pagi hingga 3 petang di tempat yang sama.

Pendaftaran akan tamat pada 14 Disember, atau mencapai 2,500 pendaftaran. Jadi, kalau berminat jangan lepaskan peluang sambil berlari sambil menangi hadiah menarik dari OPPO.


Berita Baik! Carsome Memberikan Anda Peluang Untuk Gandakan Harga Kereta Anda dengan Promosi “BaikGilerCarsomeBayar2Kali”!

Carsome, iaitu salah satu platform peneraju dagangan kereta terpakai di Malaysia, akan memberikan ganjaran tunai kepada penggunanya sempena sambutan ulang tahun ke-5nya serta Hari Raya Aidilfitri 2020 ini. Dengan penuh keterujaan, ia mengumumkan Promosi Double Raya untuk semua rakyat Malaysia!

Dalam tiga bulan bermula 1 Mac hingga 31 Mei 2020, seorang pemenang hadiah utama akan dipilih setiap bulan untuk menerima hadiah tunai setara harga jualan kereta mereka. Misalnya, pemenang terpilih yang menjual kereta Land Rover Range Rover Velar berusia setahun kepada Carsome pada RM410,000 akan menerima ganjaran tunai tambahan sebanyak RM410,000. Di samping itu, Carsome juga akan menawarkan 38 hadiah sagu hati dalam bentuk Touch ‘n Go eWallet kredit bernilai sehingga RM38,000 untuk direbut!

Bagi menyertai Promosi Double Raya ini, pengguna hanya perlu menjual kereta mereka kepada Carsome, dan menghantar ulasan/review mereka di laman media sosial Carsome selepas transaksi jualan. Selain itu, setiap pengguna juga akan menerima hadiah edisi terhad Carsome bagi setiap kereta yang dijual kepada Carsome sepanjang tempoh promosi ini. Butiran lanjut tentang cara penyertaan promosi ini boleh didapati di LAMPIRAN A.


Kemasan Emas & 137 Butir Berlian – Ciptaan Paling Mewah Dari Caviar Khas iPhone 11 Pro/Pro Max Mencecah RM495 Ribu!

Kehidupan orang kaya sebenarnya sangat membosankan dan tidak menarik langsung! Kenapa? Sebab tidak boleh menukar casing sesuka hati macam orang biasa! Hahaaa…

Okay, masuk ke topik sebenarnya! Setiap orang juga mampu memiliki peranti iPhone, tetapi bagaimana menjadikan anda lebih menonjol dan lain daripada yang lain? Tentunya dapatkan satu masterpiece dari jenama terkenal Caviar.

Produk keluaran Caviar terkenal dengan elemen yang cukup mewah, terbaru ini mereka telahpun memperkenalkan siri Caviar iPhone 11 Pro Discovery Solarius yang berasaskan konsep astrologi. Selain menggunakan bahan kemasan emas pada kerangka iPhone, siri baharu ini juga hadir bersama 137 butir berlian dan terdapat jam tourbillion di tengah-tengah.

Edisi mewah ini mencecah harga sehingga RM495 ribu bagai varian iPhone 11 Pro Max 512GB, harga semewah ini bukannya sesiapa pun mampu memilikinya.


[Khabar Angin] Antutu Menunjukkan Paparan Skrin Hampir Penuh 18:9 Milik Sony Xperia H8266

Sebelum ini, Sony Xperia H8266 menjadi tumpuan ramai apabila Geekbench berkongsi keputusan mengenai ujian benchmark-nya. Hari ini, telefon pintar ini sekali lagi menjadi tumpuan apabila Antutu juga telah berkongsi gambar mengenai spesifikasi peranti ini.

Melalui gambar yang ditunjukkan oleh Antutu, Xperia H8266 bakal dioperasikan oleh Android 8.0 Oreo serta dikuasakan bersama pemproses Snapdragon 845 dengan chipset Adreno 630.

Apa yang menariknya, ia adalah model pertama milik Sony yang hadir dengan paparan skrin hampir penuh 18:9 dengan resolusi 2160×1080 piksel. Dari segi memori pula, Xperia H8266 dilengkapi RAM 4GB dengan storan 64GB ROM.

Sony yang turut mengambil tempat pada pameran MWC 2018 yang akan berlangsung pada 26 Februari 2018 ini. Adakah model Xperia H8266 bakal diperkenalkan? Sama-sama nantikan pengumuman rasmi dari Sony nanti!


Siri vivo X50 Kini Rasmi!! – Dijual Pada Harga Bermula Dari RM2399

vivo kini sudah merasmikan peranti terbaharunya yang dikenali sebagai vivo X50 dan vivo X50 Pro dan ia dijual pada harga bermula dari RM2399.

Peranti premium daripada vivo ini tampil dengan fungsi Gimbal Stabilization yang mampu memberikan kestabilan rakaman.

Bukan itu sahaja, peranti ini hadir dengan fungsi rkaman Extreme Night Mode yang memberikan hasil gambar yang terbaik khususnya ketika dalam situasi low light.

Peranti vivo X50 Pro hadir dengan skrin 6.56 inci FHD + AMOLED 90Hz HDR10 + punch-hole dan disertakan dengan pemproses cip octa-core Snapdragon 765G dan menyokong rangkaian 5G. Ia turut dipadankan dengan  8GB RAM + 256GB ROM

Dari aspek kamera pula ia hadir dengan 48MP (f/1.6) + 13MP (f/2.46 ) + 8MP (f/2.2)  + 8MP (f/3.4) bagi kamera belakang dan  lensa selfie 32MP. Kapasiti bateri pula adalah 4315mAh vivo FlashCharge 2.0 (33W).

Bagi vivo X50 pula, ia hadir dengan skrin 6.56” FHD+ AMOLED 90Hz dan tampil dengan pemproses Snapdragon 765G 7nm + Adreno 620 dan dipadankan dengan 8GB RAM + 128GB ROM (UFS 2.1)

Dari aspek kamera pula, ia tampil dengan 48MP (f/1.6 ) + 13MP (f/2.46) + 8MP (f/2.2 ) + 5M (f/2.48) bagi kamera belakang dari 32MP bagi kamera hadapan. Kapasiti bateri pula tampil dengan 4200mAh (vivo FlashCharge 2.0 (33W).

Berikut adalah maklumat pratempahan bagi peranti ini yang boleh dilakukan mulai 21 Julai sehingga 24 Julai.

Anda juga boleh membeli peranti ini secara terus di SenHeng dan SenQ.


CGTN: Kota Zhaojin, tanah merah di barat laut China

BEIJING, 31 Mei 2021 /PRNewswire/ — Kota Zhaojin di Tongchuan, Wilayah Shaanxi, barat laut China merupakan sebuah tempat yang mempunyai sejarah merah yang gilang gemilang dan kini membangun pesat dengan meneruskan semangat merahnya.

Pemandangan Kota Zhaojin, Bandar Tongchuan, Wilayah Shaanxi barat laut China. /Kerajaan Bandar Tongchuan

Pada awal tahun 1930-an, Liu Zhidan, Xie Zichang, Xi Zhongxun dan para revolusioner generasi lebih lama yang lain menubuhkan Pasukan ke-26 Tentera Merah Pekerja dan Petani Cina serta pangkalan revolusioner Wilayah Sempadan Shaanxi-Gansu dengan Kota Zhaojin sebagai pusatnya.

Pada bulan Mei 2018, Wang Tianjiao, ketika itu merupakan murid gred ketiga daripada Sekolah Rendah Tentera Merah Beiliang (Beiliang Red Army Primary School) menulis sepucuk surat kepada Presiden Cina Xi Jinping bagi pihak rakan-rakan sekelasnya, menceritakan kepada beliau mengenai pengalaman dalam mempelajari sejarah dan perkembangan revolusi sekolah berkenaan.

Tidak lama kemudian, Xi membalas kepada murid tersebut dalam sepucuk surat, menggalakkan mereka untuk mewariskan gen merah dari satu generasi ke generasi yang lain. Xi menulis bahawa beliau berharap agar pelajar-pelajar menghargai masa dan belajar bersungguh-sungguh dengan rasa bersyukur dan membesar menjadi seseorang yang berguna kepada negara, rakyat dan masyarakat pada masa depan.

Sekolah Rendah Tentera Merah Beiliang merupakan jejak sejarah revolusi di kota tersebut. Ia ditubuhkan pada tahun 1955 di tapak revolusi lama, iaitu tapak Mesyuarat Chenjiapo.

Pada Jun 2000, ibu Xi, Qi Xin melawat sekolah tersebut. Melihatkan keadaan bilik darjahnya yang lusuh dan kemudahan yang ketinggalan zaman, beliau menggerakkan seluruh keluarganya untuk menyumbang sebanyak 150,000 yuan ($18,116) untuk memindahkan dan membina semula sekolah tersebut.

Sejak itu, dengan sokongan kerajaan dan sektor-sektor masyarakat yang berbeza, sekolah berkenaan terus memperbaiki keadaannya dengan bangunan akademik dan asrama yang baru dibina, bilik darjah profesional serta taman permainan dengan trek getah-sintetik.

Pembangunan pesat beri manfaat kepada penduduk tempatan

Pada tahun 2015, apabila Xi Jinping mengunjungi Kota Zhaojin, beliau menegaskan mengenai pengukuhan kajian sejarah mengenai tapak revolusi, menyimpulkan pengalaman bersejarah dan meneruskan dengan lebih baik semangat revolusioner serta gaya kerja yang bagus.

Kota tersebut telah membangun dengan pesat dalam beberapa tahun kebelakangan ini. Lebuh raya, komuniti petempatan penempatan semula penduduk, kedai serbaneka, stadium dan infrastruktur lain telahpun dibina. Tempat yang dahulunya terpencil dan ketinggalan telah membangun menjadi sebuah kota yang terkenal dengan pelancongan merahnya.

“Pendapatan per kapita pada tahun 2015 adalah sebanyak 8,848 yuan. Pada tahun 2020, pendapatan per kapita telah meningkat kepada 15,235 yuan,” kata Bai Wei, setiausaha cawangan Parti, Kota Zhaojin. “Kota ini dahulunya miskin dan ketinggalan. Golongan lelaki muda telah berhijrah dan golongan perempuan muda pula tidak akan berkahwin di sini. Namun begitu, sejak dua tahun yang lalu, seramai 16 orang pelajar kolej telah kembali.”

“Kota Zhaojin sangat bagus. Pulanglah ke sini dan bekerja di tempat merah ini, masih ada erti kehormatan dan keuntungan,” kata Bai.

Keywords:  Computer/Electronics Multimedia/Online/Internet Publishing/Information Service Travel


Sertai Pengembaraan ‘Treasure Hunt’ Meneroka Keindahan inovasi Bersama Huawei Dan Auto Bavaria

Anda dan teman anda pastinya tidak mahu ketinggalan untuk menyertai peminat siri Mate20 yang lain untuk melihat keindahan inovasi. Sertai perjalanan selama 2 hari 1 malam yang ditaja sepenuhnya melibatkan aktiviti treasure hunt dari Kuala Lumpur ke negeri bersejarah, Melaka.

Ia terbuka kepada semua pengguna Huawei Mate20 series Huawei VIP. Treasure hunt ini dianjurkan dengan kerjasama Auto Bavaria dan BMW X3 xDrive 30i yang baharu.

Treasure hunt ini akan berlangsung dari 18 sehingga 19 Januari 2019. Apa yang perlu dilakukan oleh peminat adalah mendaftar nama mereka serta butiran dan nombor IMEI peranti Mate20 series bagi mendapat peluang untuk terpilih bagi menyertai Huawei dan personaliti tempatan dalam pengembaraan yang menyeronokan.

Nikmati cabaran-cabaran yang tiba dan muncul sebagai pemenang. Anda akan menerima hadiah yang menarik. Pendaftaran melalui laman Facebook Huawei. Tarikh tutup pada 10 Januari dan peminat yang bertuah akan diumumkan pada 14 Januari. Pemilihan berdasarkan ‘siapa cepat dia dapat’. Jadi cepat dan daftar sekarang!


Vivo Tawar Ganjaran Hebat Sempena Kempen Jualan Mega 11.11

Vivo dengan rasa berbesar hati menjemput anda semua bersama-sama memeriahkan Jualan Mega 11.11 yang berkunjung tiba tidak lama lagi. Lebih menarik, vivo turut menawarkan pelbagai ganjaran hebat apabila anda muat turun baucar eksklusif mereka di laman web yang dipilih. (Lazada, Shopee, 11Street, Lmall dan kedai atas talian rasmi vivo).

Dengan baucar tersebut, orang ramai boleh menikmati diskaun sebanyak RM25 apabila berbelanja sekurang-kurangnya RM500, diskaun RM40 dengan perbelanjaan minimum RM700 dan potongan sehingga RM70 dengan perbelajaan RM1,000. Bagaimanapun, ia hanya boleh digunakan untuk model terpilih sepertiX21, V7+, Y65 dan Y71 sahaja.


Dapatkan Hadiah Bernilai Sehingga RM500 Apabila Membeli honor 8X!

Dua hari lepas telah berlangsungnya pelancaran rasmi honor 8X untuk pasaran tempatan yang bernilai RM949. Ada berita baik buat mereka yang ingin membeli telefon pintar ini kerana boleh mendapatkan hadiah bernilai sehingga RM500!

Kepada mereka yang membeli secara atas talian di Hihonor ataupun Shopee, anda berpeluang mendapatkan hadiah berikut:

Seunit honor Band 3, kotak hadiah Istimewa, Flip Cover honor 8X & Baucer Hihonor bernilai RM100.

Seunit honor Band 3, kotak hadiah Istimewa, Flip Cover honor 8X, Baucer Hihonor bernilai RM100 & Shopee Coin bernilai RM50.

*Hadiah percuma ini tersedia dalam unit terhad. Tertakluk pada terma & syarat.

Jangan lupa juga untuk menyertai jelajah bersama honor 8X di empat lokasi berbeza.

Seunit honor Band 3, kotak hadiah Istimewa, Flip Cover honor 8X, Baucer Hihonor bernilai RM50 & sebuah beg galas honor

*Hadiah percuma ini tersedia dalam unit terhad & siapa cepat dia dapat! Tertakluk pada terma & syarat.

Selain berjumpa dengan duta honor, SonaOne di MyTown dan berpeluang untuk memenangi honor 8X secara percuma apabila menyertai aktiviti yang disediakan.

Dapatkan hadiah bernilai RM299 (honor Band 3 & Flip Cover honor 8X) apabila membeli honor 8X di kedai-kedai terpilih di seluruh negara, terhad sebanyak 20 unit sahaja setiap kedai. Untuk melihat senarai kedai yang mengambil bahagian, sila layari disini.


50% Telah Kemas kini iOS 12

iOS 12 yang baru sahaja dilaksanakan nyata telah menarik minat pengguna apabila menurut Apple seramai 50% pengguna Apple telah mengemas kini IOS mereka kepada iOS 12.

iOS 12 boleh di dapati sejak 17 September yang lalu. Kemas kini terbaharu itu membawa beberapa ciri-ciri baru yang membawa perubahan yang besar pada Control Center, Apple Stock, Apple BOoks, Apple News, Siri dan Photo app.

Apple juga memberi fokus pada peningkatan prestasi khususnya bagi peranti yang lebih lama. IOS boleh digunakan pada mana-mana IDevice yang menggunakan IOS 11.
Apple sedang mengusahakan kemaskini terbaru IOS 12 dengan 12.1.

IOS 12.0.1 Memperbaiki Masalah Kabel Pengecas iPhone XS

Senarai Peranti Apple Menerima Kemaskini iOS 12


Huawei Nova 2 & Nova 2 Plus – Dwi Kamera Utama Bersama 20MP Kamera Swafoto

Ketua Operasi Huawei, Kevin Ho sebelum ini telah membuat pengesahan akan melancarkan Huawei Nova 2 pada minggu ini, dan hari ini rasminya dilancarkan. Telefon pintar kelas pertengahan dengan ciri-ciri premium iaitu Huawei Nova 2 dan Nova 2 Plus, hadir dengan paparan skrin bersaiz 5 inci pada Nova 2 dan 5.5 inci pada Nova 2 Plus, kedua-dua model ini turut menggunakan jenis skrin LCD 1080 HD penuh, 2.5 darjah gelas lengkung di kedua-duanya.

Kerangka badan peranti ini diperbuat daripada logam dengan ketebalan hanya 6.9mm di kedua-dua model, turut dibekalkan dengan kuasa bateri sebanyak 2950mAh dan 3340mAh serta pemproses Qualcomm Snapdragon 625. Kapasiti RAM dan storan pada Huawei Nova 2 mendapat sebanyak 4GB / 64GB, manakala Huawei Nova 2 Plus pula 4GB / 128GB.

Apa yang ingin diketengahkan ialah ciri dwi kamera utama 12 Megapiksel dengan aperture F/1.8 dan sensor 8 Megapiksel berfungsi sebagai zoom optikal dan mod potret, sementara di bahagian depan pula hadir bersama kamera 20 Megapiksel.

Harga yang ditawarkan untuk Huawei Nova 2 ialah CNY2,500 (kira-kira RM1,558) dan Huawei Nova 2 Plus pula CNY2,900 (kira-kira RM1,793) yang mula dijual pada 16 Jun ini di pasaran China.


Xiaomi Amazfit, Smartwatch Elegan Mampu Milik

Xiaomi sentiasa sahaja mengagumkan pengguna dengan barisan produk mereka, syarikat tersebut mencipta reputasi sebagai salah satu nama yang disegani dalam dunia teknologi kerana mampu menawarkan produk pada harga yang jauh lebih rendah berbanding pesaing, namun dalam pada masa yang sama masih mempunyai kualiti produk yang baik.

Terbaru, Xiaomi melalui salah satu syarikat di dalam ekosistem mereka, Huami, telah melancarkan sebuah jam tangan yang pada pendapat kami sangat cantik dan elegan. Jam tangan yang dikenali sebagai Amazfit ini hadir dengan skrin 1.34 inci beresolusi 300 x 300 piksel, cip pemproses 1.2 GHz, 512MB RAM dan juga ROM 4GB.

Selain spesifikasi tersebut, jam tangan ini mampu melakukan tugasan am sebuah jam tangan pintar seperti mengesan kadar degupan jantung, penjejak aktiviti, sokongan sambungan Bluetooth, WiFi dan juga pembayaran tap & pay.

Amazfit akan mula dijual di negara China pada harga USD 125 (kira-kira RM 510), dan kami percaya pasti ramai pengguna di Malaysia berharap agar peranti ini segera hadir dalam pasaran tempatan.


vivo iQOO 3, Peranti Berkuasa Tinggi Dengan Sokongan Kamera Hebat?

Baru-baru ini, vivo mengumumkan bahawa bakal melancarkan generasi ketiga di bawah sub-jenama, IQOO. Dianggap sebagai salah satu yang terbaik, siri iQOO merupakan peranti yang berprestasi tinggi – iQOO 3 dikatakan berfokuskan kepada teknologi kamera yang canggih.

Memetik poster acah dikongsi, iQOO 2 bakal dikuasakan oleh chipset Snapdragon 865 dengan prestasi yang kukuh dan tahan lama. Dari segi kamera, ia akan dilengkapi kamera utama 48MP dengan sokongan lensa potret profesional 50mm. Kamera ini juga disertakan dengan sokongan teknologi AI eye tracking.

Ia didakwa berupaya menghasilkan kejelasan pada tahap baik pada subjek dalam gambar – mengambil gambar yang memfokuskan pada mata orang dalam bingkai. Ciri ini memastikan subjek berada dalam fokus. Walau bagaimanapun, masih banyak spesifikasi penuh untuk iQOO yang belum diketahui buat masa ini. Sama – sama kita tunggu!


Siri Redmi K30 Rasmi – Hadir Bersama Sensor Sony 64MP IMX686 Harga Bermula RM946

Topik perbualan Redmi K30 kini dikenalpasti dengan pengenalan rasmi pada hari ini, ia hadir dalam 2 pilihan iaitu 4G dan 5G dengan tawaran harga bermula RM946.

Siri Redmi K30 mempunyai reka bentuk yang sangat menawan, ia dikuasakan dengan cip pemproses Snapdragon 765G bagi varian 5G, manakala Snapdragon 730G bagi varian 4G. Bagi ruangan memori pula, ia tersedia dalam pilihan 6GB/8GB RAM dan 128GB/256GB ROM.

Prestasi ketahanan juga tidak kurang hebat, Redmi K30 dipadankan dengan kapasiti bateri sebesar 4,500mAh bersama sokongan pengecasan pantas 30W (27W untuk varian 4G). Tambahan menarik, pengimbas cap jari terletak pada sisi peranti.

Beralih ke prestasi penggambaran, siri Redmi K30 terkenal dengan sensor Sony 64MP IMX686 kerana ia merupakan peranti pertama yang menggunakannya di pasaran. Selain sensor hebat, kombinasi kuad kamera di panel belakang dipadankan dengan 8MP Ultra wide-angle + 5MP Macro (4G: 2MP Macro) + 2MP Depth, sementara kamera swafoto diletakkan 20MP + 2MP lensa.

Redmi K30 hadir dengan paparan skrin sebesar 6.67” Full HD+, sokongan kadar segar 120Hz padanya menjadikan ia pertama digunakan pada peranti Redmi. Siri Redmi K30 terdapat 4 empat pilihan warna, iaitu Purple Jade, Deep Sea Gleam, White dan Reddish Orange.

★ 6GB 64GB: RMB1999(~RM1,183)
★ 6GB 128GB: RMB2299 (~RM1,360)
★ 8GB 128GB: RMB2599 (~RM1,538)
★ 8GB 256GB: RMB2899 (~RM1,715)

★ 6GB 64GB: RMB1599 (~RM946）
★ 6GB 128GB: RMB1699 (~RM1,005)
★ 8GB 128GB: RMB1899 (~RM1,123)
★ 8GB 256GB: RMB2199 (~RM1,301)


Huawei perluaskan portfolio produk semua senario dengan enam produk baharu

DONGGUAN, China, 14 September 2020 /PRNewswire/ — Huawei Consumer Business Group (BG) hari ini menjadi tuan rumah acara Pelancaran Global Produk Huawei Seamless AI Life, di mana syarikat itu mengumumkan enam produk baharu yang memperkaya lagi ekosistem semua senario 1+8+N.

Richard Yu, Pengarah Eksekutif dan Ketua Pegawai Eksekutif Huawei Consumer BG, berkata: “Pengalaman pengguna yang hebat selalu didasarkan pada inovasi, tetapi perjalanan inovasi kami sentiasa bermula dan berakhir dengan pengguna. Pada masa akan datang, kami akan terus bekerjasama dengan rakan kongsi kami untuk menawarkan pengalaman yang lebih pintar dan berkualiti tinggi kepada pengguna di seluruh dunia. “

HUAWEI FreeBuds Pro & HUAWEI FreeLace Pro: ANC dan audio imersif atas permintaan

HUAWEI FreeBuds Pro ialah fon telinga stereo tanpa wayar (TWS) pertama di dunia yang menyokong pembatalan hingar dinamik pintar. Selanjutnya, HUAWEI FreeBuds Pro memberikan penarafan pembatalan hingar yang terkemuka di industri sebanyak 40dB.

HUAWEI FreeLace Pro menawarkan audio yang hebat, reka bentuk yang bergaya dan menyokong penarafan pembatalan hingar sehingga 40dB. Ia juga dilengkapi sepasang pemacu dinamik 14mm untuk menawarkan audio fideliti tinggi untuk pengalaman mendengar yang ideal.

HUAWEI WATCH GT 2 Pro & HUAWEI WATCH FIT: ciri praktikal kelas profesional untuk penggunaan seharian

HUAWEI WATCH GT 2 Pro yang baru menawarkan jangka hayat bateri sehingga dua minggu, lebih daripada 100 mod bersenam (termasuk mod ski dan golf memandu jarak jauh), serta ciri penjejakan data kecergasan pro-kelas.

Dengan berat 34g, HUAWEI WATCH FIT terasa ringan seperti gelang sukan. Jam tangan ini dilengkapi HUAWEI TruSeen ™ 4.0 untuk memberikan pemantauan jantung 24 jam yang lebih tepat untuk mengesan perubahan keadaan oksigen darah, tidur dan tekanan.

HUAWEI MateBook X & HUAWEI MateBook 14: produktiviti mudah alih ditakrifkan semula

HUAWEI MateBook X menggabungkan reka bentuk ikonik dan teknologi inovatif siri unggulan dengan reka bentuk ringan yang lebih baik dan ciri-ciri pintar, termasuk Kolaborasi Multi-skrin. Beratnya hanya 1kg1, notebook ringan itu berukuran hanya 13.6mm2 pada bahagian paling tebal dan lebih kecil daripada sehelai kertas A4.

Huawei juga melancarkan HUAWEI MateBook 14. Menampilkan reka bentuk yang sangat mudah alih dan prestasi yang hebat, HUAWEI MateBook 14 mengintegrasikan pemproses AMD Ryzen 4000 H Series, dengan 2K HUAWEI FullView Display3 dan menyokong ciri pintar termasuk Kolaborasi Multi-skrin untuk membantu pengguna kekal produktif dalam perjalanan.

Latar Belakang Huawei Consumer BGProduk dan perkhidmatan Huawei terdapat di lebih daripada 170 negara dan digunakan oleh sepertiga penduduk dunia. Empat belas pusat R&D telah didirikan di negara-negara di seluruh dunia, termasuk Jerman, Sweden, Rusia, India dan China. Huawei Consumer BG ialah salah satu daripada tiga unit perniagaan Huawei dan merangkumi telefon pintar, PC dan tablet, peranti boleh pakai dan perkhidmatan awan, dan lain-lain. Rangkaian global Huawei dibina berdasarkan kepakaran lebih dari 30 tahun dalam industri telekomunikasi dan berdedikasi untuk menyampaikan kemajuan teknologi terkini kepada pengguna di seluruh dunia.

Untuk maklumat lebih lanjut sila layari: http://consumer.huawei.com

1 Data yang diperoleh daripada makmal Huawei. Ukuran sebenar mungkin berbeza kerana toleransi pembuatan dan perbezaan kaedah pengukuran. Untuk rujukan sahaja.2 Tidak termasuk kaki komputer riba. Pengukuran sebenar mungkin berbeza kerana toleransi pembuatan dan perbezaan kaedah pengukuran. Untuk rujukan sahaja.3 Sokongan berbilang sentuhan tersedia sebagai pilihan. Kesediaan ciri ini mungkin berbeza mengikut wilayah.

Keywords: Computer/Electronics Consumer Electronics Internet Technology Mobile Entertainment Telecommunications Telecommunications Carriers and Services Telecommunications Equipment Wireless Communications New products/services


Jom Meriahkan OPPO Reno2 Experience Event Pada 19 Oktober Ini!!! – Pelbagai Aktiviti & Hadiah Menarik Ditawarkan

Anda peminat OPPO dan ingin merasai sendiri kehebatan OPPO Reno2. Jangan bimbang kerana OPPO akan melaksanakan experience event pada 19 Oktober di OPPO LOWYAT Experience Store bermula jam 1 petang sehingga 3 petang.

Pada waktu tersebut O-Fans yang melakukan pra-tempahan akan menerima hadiah istimewa dan menikmati jamuan ringan.

Hadiah yang bakal dibawa pulang adalah Sandisk 128GB Micro SD Card (1 unit per order, sementara stok masih ada).

Bukan itu sahaja, pelbagai aktivi menarik dan menyeronokkan akan berlangsung sepanjang majlis berlangsung yang mana pelanggan boleh menyertai seperti mengumpul 4 stamps dari 4 tugasan yang berbeza. Berikut adalah tugasan yang bakal berlangsung:

Peserta yang melengkapkan kesemua tugasan akan berpeluang memenangi cabutan bertuah. Antara hadiah yang bakal di bawa pulang adalah OPPO USB Cable, Type- C Cable, Power Banks, 32GB SD Card dan OPPO Exclusive Chicken Olie Doll.

Bagi yang ingin membeli, OPPO Reno2 bakal dijual pada harga RM2299 manakala bagi OPPO Reno2 F pula dijual pada harga RM1599. Menariknya, bagi pelanggan AEON, boleh membawa secara ansuran selama 13 bulan. Tanpa deposit dan kad kredit diperlukan.

Bagi mendapatkan malumat lanjut, anda boleh melayari laman sesawang OPPO, Facebook OPPO dan OPPO Official Online Store.


Statistik Menarik Google Pixel VS Nexus 6P

Google Pixel tidak dapat dinafikan adalah salah satu peranti lewat tahun 2016 yang sangat menarik. Spesifikasi hebat dan terkini, ditambah pula dengan kamera yang merekod skor tertinggi DxOMark merupakan daya penarik utama smartphone ini, namun masih ada yang skeptikal sama ada smartphone ini akan berjaya menawan pasaran dengan harga jualan yang tinggi.

Hasrat Google untuk menghasilkan smartphone sendiri sudah dapat dilihat sejak dahulu lagi, barisan peranti Nexus merupakan bunga-bunga awal Google bergerak ke arah tersebut, dan siri ini mempunyai pengikutnya sendiri kerana menawarkan smartphone dengan sistem Android asli, kemas kini pantas dan juga dijual pada harga berpatutan.

Namun kita semua dikejutkan dengan langkah Google menetapkan kelas harga Pixel setanding dengan peranti iPhone, di mana ramai pengguna mengharapkan Pixel dijual pada harga sekitar harga peranti Nexus 6P dan di sinilah agak ramai yang skeptikal dengan keberjayaan peranti Google Pixel kelak.

Namun semua keraguan telah ditolak dalam masa yang singkat. Menurut syarikat pemasaran peranti mobil, Google Pixel telah memecahkan rekod jualan minggu pertama Nexus 6P. Google Pixel XL mencatatkan jualan di dalam keseluruhan pasaran pada angka 0.02% dalam masa seminggu, padahal Nexus 6P memerlukan masa dua minggu untuk mencatat jumlah jualan yang sama.

Nampak gayanya Google Pixel mempunyai masa depan yang cerah. Pada awal minggu ini terdapat laporan bahawa Google sedang menghadapi sedikit kesukaran memenuhi permintaan Google Pixel dan Pixel XL. Kami pula tak sabar menantikan jualan Google Pixel di Malaysia.


Treeletrik Ideanomics Mengumumkan Pelantikan Veteran Volkswagen, Richard Teoh sebagai Ketua Pegawai Kewangan

–  Bekas Pengarah Kawalan Kewangan Kumpulan di Volkswagen Group Malaysia

–  Mempunyai lebih 20 tahun pengalaman dalam kepemimpinan kewangan

–  Dengan latar belakangnya yang berpengalaman luas dalam industri automotif, pembuatan dan pembinaan di seluruh ASEAN, En. Teoh akan memainkan peranan yang penting dalam menyemarakkan pertumbuhan Treeletrik

NEW YORK, 3 Disember 2020 /PRNewswire/ — Ideanomics (NASDAQ: IDEX) (“Ideanomics” atau “Syarikat”) mengumumkan bahawa anak syarikatnya, Tree Technologies Sdn. Bhd. yang memiliki jenama Treeletrik telah melantik Richard Teoh sebagai Ketua Pegawai Kewangannya berkuat kuasa serta-merta. En. Teoh membawa pengalaman lebih 20 tahun dalam kawalan kewangan, perancangan, kepemimpinan dan pengurusan kepada Treeletrik. Terdahulu, beliau merupakan Pengarah Kawalan Kewangan Kumpulan di Volkswagen Group Malaysia dan bertanggungjawab dalam penyeliaan kewangan untuk pengedaran dan pembuatan kenderaan secara komersial. Sebelum itu, En. Teoh telah memegang pelbagai jawatan dalam kepemimpinan kanan kewangan termasuk di Dominick Hunter iaitu sebuah syarikat pengeluar produk perindustrian yang berpangkalan di UK dan diambil alih oleh Parker Hannifin. Di Dominick Hunter, beliau terlibat dengan integrasi dan transisi sistem dan kawalan ERP kewangan. En. Teoh berkelulusan Akauntan Bertauliah Berkanun (FCCA) dan Akauntan Berkanun (MIA).

“Kami mempunyai rancangan besar untuk pertumbuhan Treeletrik dan kepemimpinan kewangan Richard yang digabungkan dengan pengalamannya dalam industri yang relevan seperti automotif, pembuatan dan pembinaan akan membantu syarikat memenuhi objektif pertumbuhan ini,” kata Datuk Viswanathan Menon, Ketua Pegawai Eksekutif Treeletrik. Alf Poor, Ketua Pegawai Eksekutif Ideanomics, menambah, “Kami amat gembira dengan penyertaan Richard Teoh ke dalam pasukan Treeletrik sebagai Ketua Pegawai Kewangan. Pengalaman dan pengetahuan industri beliau yang mendalam akan membantu kami dalam semua aspek strategi pertumbuhan syarikat. Sebagai pengeluar EV terkemuka di rantau ASEAN, Richard akan membantu kami secara keseluruhan bermula daripada pembangunan rantaian bekalan hingga pelancaran bateri dan sistem pengecasan kami serta pembangunan tanah di kawasan pelabuhan.”

Tentang Tree Technologies Sdn. Bhd.Tree Technologies Sdn. Bhd. memiliki jenama EV Treeletrik dan menjadi syarikat pertama yang membawa basikal elektrik sebenar ke Malaysia. Syarikat ini menyediakan pilihan pengangkutan yang bersih, selamat dengan harga yang berpatutan, berserta teknologi canggih, inovasi EV dan penyelenggaraan yang minimum. Syarikat induk Treeletrik iaitu Tree Manufacturing adalah pengeluar EV berlesen di Malaysia.

Pada bulan Mac 2019, Ideanomics memperoleh kepentingan kawalan dalam Tree Manufacturing. Penggabungan organisasi ini mempercepat penerimaan dan kemampuan pengeluaran EV, memperluas portfolio Treeletrik daripada basikal berenjin dan motosikal EV hingga bas, trak, kereta dan kereta api ringan EV. Barisan produk kenderaan yang diperluas memberi layanan kepada 650 juta orang di rantau ASEAN termasuk Malaysia, Thailand, Indonesia, Kemboja, Vietnam, Filipina, Laos, Singapura dan Brunei.

Tentang IdeanomicsIdeanomics  ialah sebuah syarikat global yang memfokuskan kepada pertembungan perkhidmatan kewangan dan industri yang mengalami gangguan teknologi. Bahagian Tenaga Mudah Alih Global (Mobile Energy Global-MEG) kami ialah penyedia perkhidmatan yang memudahkan penggunaan kenderaan elektrik kepada operator kumpulan komersial melalui penawaran pemerolehan kenderaan, pembiayaan dan penyewaan dan penyelesaian pengurusan tenaga di bawah model perniagaan penjualan hingga pembiayaan hingga pengecasan (sales to financing to charging-S2F2C) yang inovatif. Ideanomics Capital fokus terhadap penyelesaian gangguan teknologi kewangan (fintech) untuk industri perkhidmatan kewangan. Gandingan MEG and Ideanomics Capital menyediakan pelanggan dan rakan kongsi global dengan teknologi dan perkhidmatan terbaik yang direka untuk meningkatkan ketelusan, kecekapan dan akauntabiliti serta pemegang saham kami berpeluang untuk turut serta dalam industri yang berpotensi tinggi dan berkembang maju.

Syarikat ini beribu pejabat di New York, NY, dengan pejabat di Beijing, Hangzhou dan Qingdao serta beroperasi di AS, China, Ukraine dan Malaysia.

Pernyataan Perlindungan Keselamatan (Safe Harbor Statement)Siaran akhbar ini mengandungi pernyataan tertentu yang mungkin merangkumi “pernyataan pandangan hadapan”. Semua pernyataan lain selain daripada pernyataan fakta sejarah yang terkandung di dalam ini adalah dianggap sebagai “pernyataan pandangan hadapan.” Pernyataan pandangan hadapan ini sering dikenali dengan penggunaan terminologi pandangan hadapan seperti “percaya”, “menjangka” atau ungkapan yang serupa, melibatkan risiko dan ketidakpastian yang diketahui dan tidak diketahui serta termasuk pernyataan mengenai hasrat kami untuk peralihan model perniagaan kami kepada syarikat teknologi kewangan generasi akan datang, strategi perniagaan kami dan penawaran produk yang dirancang, hasrat kami untuk menghentikan perdagangan minyak dan perniagaan elektronik pengguna serta potensi hasil kewangan pada masa hadapan. Walaupun Syarikat percaya bahawa jangkaan yang digambarkan dalam pernyataan pandangan hadapan ini adalah wajar, yang mencakupi andaian, risiko dan ketidakpastian dan jangkaan ini mungkin terbukti tidak benar. Anda tidak boleh terlalu bergantung pada pernyataan pandangan hadapan ini, yang hanya benar pada tarikh siaran akhbar ini. Keputusan sebenar Syarikat boleh berbeza secara material daripada yang dijangkakan dalam pernyataan pandangan hadapan ini kerana pelbagai risiko dan ketidakpastian, seperti risiko yang berkaitan dengan: kemampuan kami untuk terus sebagai usaha berterusan; kemampuan kami untuk mengumpulkan pembiayaan tambahan bagi memenuhi keperluan perniagaan kami; transformasi model perniagaan kami; turun naik dalam hasil operasi kami; tekanan kepada kakitangan pengurusan, sistem kewangan dan sumber lain semasa kami mengembangkan perniagaan kami; kemampuan kami untuk menarik dan mengekalkan pekerja utama dan pengurusan kanan; tekanan kompetitif; operasi antarabangsa kami; serta risiko dan ketidakpastian lain yang dinyatakan di bawah bahagian yang bertajuk “Faktor Risiko” dan “Perbincangan dan Analisis Pengurusan tentang Keadaan Kewangan dan Hasil Operasi” dalam Borang 10-K dan Borang 10-Q terkini kami yang dikemukakan kepada Suruhanjaya Sekuriti dan Bursa, serta pendedahan serupa dalam laporan berikutan yang dikemukakan kepada SEC, yang terdapat pada laman web www.sec.gov. Semua pernyataan pandangan hadapan yang boleh diatribut kepada Syarikat atau orang yang bertindak bagi pihaknya adalah secara keseluruhannya dengan jelas memenuhi syarat yang digariskan oleh faktor risiko ini. Selain daripada yang disyaratkan di bawah undang-undang sekuriti, Syarikat tidak bertanggungjawab untuk mengemas kini pernyataan pandangan hadapan ini.

Ideanomics,Inc.Tony Sklar, Naib Presiden Kanan Perhubungan Pelabur1441 Broadway, Suite 5116 New York, NY 10018ir@ideanomics.com

Valerie Christopherson / Lora WilsonGlobal Results Communications (GRC)+1 949 306 6476valeriec@globalresultspr.com

Source: Tree Technologies Sd. Bhd.; Ideanomics

Keywords: Auto Banking/Financial Service Computer/Electronics Transportation Personnel announcements Financial Technology


POCOPHONE Sindir OnePlus?!

Ketika OnePlus 6T dilancarkan di India pada 30 Oktober yang lepas, Xiaomi telah memberikan kalkulator percuma kepada mereka yang menghadiri acara tersebut untuk memudahkan “do the math” atau membuat pengiraan. [ Pra-Tempahan OnePlus 6T ]

Pengiraan yang dimaksudkan ialah berkaitan harga, betapa murahnya Poco F1 jika dibandingkan dengan OnePlus 6T. Tidak cukup dengan itu, akaun Twitter Poco India turut menyindir pesaingnya melalui beberapa kicauan berbeza.

Never Settle for OverPriced. Unlock the #MasterOfSpeed. You decide. #DoTheMath pic.twitter.com/KvCIDyXXSq

— POCO India – The God Of Madness (@IndiaPOCO) October 30, 2018

Walaupun menggunakan pemproses yang sama, OnePlus 6T berharga INR37,999 berbanding INR20,999 bagi Poco F1. Perbezaan sebanyak INR 17,000 (kira-kira RM963) dilihat agak besar untuk sebuah telefon pintar. Frasa ‘Never Settle for OverPriced’ juga jelas ditujukan kepada OnePlus.

Pocophone turut membandingkan kelebihan dari segi kapasiti bateri yang dimiliki oleh Poco F1 dan OnePlus 6T. Walaupun Poco F1 hadir dengan bateri lebih besar (4,000mAh) berbanding OnePlus 6T (3,700mAh), ia masih lagi dijual pada harga yang jauh lebih murah.

Don't even get us started on this. Spend less time plugged in and more time on the go with the #MasterOfSpeed. It's time to #DoTheMath pic.twitter.com/MK8c1PX7dh


Rockwell Automation mengesahkan komitmen mereka ke arah Neutraliti Karbon dengan mempercepat dan memesatkan Pembuatan Pintar, Mampan dan Selamat sempena Automation Fair(R) At Home yang ke-29

SINGAPURA, 11 Disember 2020 /PRNewswire/ — Rockwell Automation, Inc. (NYSE: ROK) Syarikat automasi perindustrian dan transformasi digital yang terbesar di dunia, bersama dengan PartnerNetwork™, telah mengadakan acara pameran industri terkemuka iaitu Automation Fair® At Home kali ke-29, dari 16-20 November 2020. Disebabkan oleh pandemik, julung kalinya acara tersebut diadakan secara maya untuk melindungi kesihatan dan keselamatan pelanggan, rakan kongsi dan pekerja. Kandungan acara tersebut juga tersedia atas permintaan (on-demand) mulai sekarang sehingga Jun 2021.

Rockwell Automation Reaffirms Commitment to Carbon-Neutrality Through Accelerating Smart, Safe and Sustainable Manufacturing at 29th Automation Fair At Home

Automation Fair At Home mempamerkan produk, kaedah penyelesaian, dan perkhidmatan terkini dalam industri automasi dan transformasi digital. Memandangkan acara tahun ini dilaksanakan secara hibrid, peserta dari zon masa yang berbeza di seluruh dunia dapat mencapai dan meng-akses lebih daripada 175 peluang pembelajaran dan lebih daripada 90 bahan pameran, melalui strim langsung dan rakaman video-atas-permintaan. Agendanya termasuklah forum berfokuskan industri ,penglibatan “hands-on lab”, sesi latihan yang  memfokuskan kepada teknologi perisian dan perkakasan yang terkini dan banyak lagi.

Mengulas mengenai acara tersebut, Blake Moret, Pengerusi dan Ketua Pegawai Eksekutif, Rockwell Automation berkata, “Pengambilalihan ASEM S.r.l dan Kalypso, serta perkongsian dan kerjasama dengan Microsoft, PTC dan lain-lain, menjadikan ekosistem kami adalah yang terbaik dalam industri. Ekosistem rakan kongsi ini yang digabungkan dengan kepakaran bidang dan kepakaran teknologi, membolehkan kami mengatakan bahawa kami merupakan yang terbaik dalam industri bagi membantu dan menambah nilai pelanggan kami di dalam usaha penyatuan dan pemusatan Teknologi Maklumat (IT)- Teknologi Operasi (OT). Kami merealisasikan ‘Connected Enterprise’ untuk pelanggan kami di dalam pelbagai industri di seluruh dunia. Pada masa ini, ia sangat penting untuk kami melihat cara-cara untuk  meningkatkan daya tahan, kelestarian dan kemampanan pelanggan kami. “

Beliau menambah, “Kemampanan menjadi keutamaan pelanggan kami dan juga kami di Rockwell Automation. Kami komited ke arah masa depan yang neutral karbon (carbon neutral), membantu pelanggan kami mencapai matlamat kemampanan mereka sendiri seperti meningkatkan kecekapan tenaga, kitar semula ; untuk memainkan peranan dalam sumber yang boleh diperbaharui “

Automation Fair At Home tahun ini telah memberi perhatian khusus kepada cabaran unik yang dihadapi oleh sektor ini. Rockwell Automation membuat beberapa siri pengumuman yang bertujuan untuk meningkatkan daya tahan, ketangkasan dan kemampanan industri pengeluar. Dalam membantu syarikat berinovasi dengan lebih pantas dan lebih mampan melalui penglibatan model integrasi digital, Rockwell Automation telah melancarkan LifecycleIQ Services, dan mengumumkan penambahan pensijilan keselamatan siber (cybersecurity certification) dan juga rangkaian produk untuk memerangi ancaman siber di dalam industri. Rockwell Automation juga mengumumkan telah mengambil alih  Fiix Inc. selaras dengan strategi perisiannya, untuk meningkatkan produktiviti dan efisiensi melalui penyelenggaraan dan maklumat operasi.

Scott Wooldridge, Presiden Asia Pasifik di Rockwell Automation berkata, “Dengan urbanisasi yang pesat, populasi kelas menengah dan kumpulan berbakat yang semakin meningkat, Asia Pasifik sudah menjadi hab pembuatan global, dan sektor ini terus menjadi salah satu kunci pemacu pertumbuhan di rantau ini “

“Operasi Asia Pasifik dari Rockwell Automation merupakan kepentingan strategik bagi perniagaan global kami dan kami ingin bekerjasama dengan perusahaan dan industri yang kukuh mahupun yang baharu di semua pasaran tempatan untuk membantu mereka dalam lonjakan digital; mempermudahkan pemulihan ekonomi daripada wabak di rantau ini ” sambung beliau lagi.

Antara sorotan acaranya, video atas permintaan, termasuk ucapan dasar ‘Perspectives into YOUR next’, lawatan maya ‘Rockwell Automation Experience’ dan perbincangan panel ‘Bold Conversations’:

Lawatan Maya: The Rockwell Automation Experience

Untuk menghadiri Automation Fair At Home On-Demand, pendaftaran dalam talian percuma boleh dibuat di sini.

Rockwell Automation, Inc. (NYSE: ROK), merupakan peneraju global dalam industri automasi dan transformasi digital. Kami menghubungkan imaginasi pengguna dengan potensi teknologi untuk mengembangkan segala kemungkinan yang boleh dilakukan secara manusiawi, seterusnya mewujudkan dunia yang lebih produktif dan lebih mampan. Berpusat and ibu pejabat di Milwaukee, Wisconsin, Rockwell Automation mempunyai kira-kira 23,000 penyelesai masalah yang dikhaskan untuk pelanggan kami di lebih dari 100 negara. Untuk mengetahui lebih lanjut mengenai cara bagaimana kami membawakan ‘The Connected Enterprise’ kepada realiti di seluruh perusahaan industri, sila lawati www.rockwellautomation.com.

Automation Fair, Automation Fair At Home dan PlantPAx adalah tanda dagangan bagi Rockwell Automation Inc.

Program Rockwell Automation PartnerNetwork ™ menawarkan akses kepada pengeluar di seluruh dunia ke rangkaian syarikat kerjasama yang saling fokus untuk mengembangkan, melaksanakan, dan menyokong penyelesaian terbaik di dalam kelasnya untuk mencapai pengoptimuman di seluruh kilang, meningkatkan prestasi mesin, dan memenuhi objektif yang mampan.


NEX Dual Display Edition, Revolusi Terbaharu Dari vivo

Vivo sekali lagi mengumumkan peningkatan siri flagship terkini mereka iaitu NEX Dual pada majlis pelancaran di Shanghai, China baru-baru ini. Dibina pada premium line-up, NEX Dual Display Edition menawarkan rekaan dwi skrin yang memberikan pengalaman menggunakan telefon pintar pelbagai fungsi.

Dengan tetapan tiga kamera yang maju dan peneraju industri teknologi, NEX Dual Display Edition pastinya mengambarkan penemuan yang berinovasi sama ada dari aspek rekaan dan prestasi.

Apa yang menarik mengenai peranti ini, ia dilengkapi dengan paparan 6.39 inci Super AMOLED Ultra Fullview dengan nisbah skrin ke kerangka 91.63%, menjanjikan pengalaman tontonan yang menakjubkan tanpa takuk.

Selain skrin utama, sebenarnya ia juga disertakan dengan paparan kedua bersaiz 5.49 inci Super AMOLED pada bahagian belakang. NEX Dual Display Edition pastinya berjaya memberikan pengalaman yang lain daripada yang lain dengan fleksibiliti menggunakan kamera di bahagian hadapan.

Apa yang menariknya lagi, ia turut menambah elemen futuristik yang mana ia disertakan dengan Lunar Ring pada paparan bahagian belakang yang menghasilkan warna menarik yang boleh memaparkan notifikasi dan bergerak selari dengan muzik.

Dari aspek kamera pula, tetapan 3 kamera NEX Dual Display Edition mengandungi 12MP dwi piksel pada kamera utama (disertakan dengan Sony IMX363 sensor dan 4 paksi OIS), dan peranti ini dikhususkan untuk kamera video malam dan innovative Time of Flight (TOF) 3D Camera.

3 kamera ini merupakan kombinasi yang sempurna untuk merakam momen-momen indah dan mengambil gambar swafoto dari pelbagai sudut. Pro-level Night Video Camera membantu pengguna merakam video yang lebih jelas dan stabil dari segi pergerakkan dan persekitaran low light, sementara TOF 3D Camera memberikan perspektif yang baharu kepada pengguna.

Keupayaan 3D sensing bukan hanya mengukur jarak dari point ke point tetapi juga menyokong 3D modeling bagi muka pengguna untuk mempertingkatkan pengecaman wajah, perlindungan dan pengindahan yang abadi.

Bagi menambah keseronokan kepada pengguna, Vivo telah menghasilkan mode kamera yang berinovatif untuk NEX Dual Display Edition seperti Mirror Mode dan Pose Director. Mirror mode membenarkan pengguna melihat diri mereka pada paparan di bahagian belakang ketika sedang dirakam.

Sementara Pose Director pula boleh menunjukkan pose yang boleh ditiru atau dijadikan sebagai rujukan. Disertakan dengan kamera mode lain seperti AI Scene Recognition, AI Filter dan AI Potrait Framing bersama dengan diffusion lighting daripada Selfie Softlight sebagai sebahagian daripada Lunar Ring pastinya merakam imej yang sempurna.

Selain itu, NEX Dual Display Edition disertakan dengan Qualcomm Snapdragon 845 octa-core processor dan didatangkan dengan 10GB RAM dan 128GB ROM, pastinya memberikan prestasi yang mengagumkan dengan penggunaan tenaga yang lebih rendah.

Disertakan sekali dengan In-Display Fingerprint Scanning technology, dan TOF 3D Camera bersama 3D sensing technology untuk mempertingkat perlindungan pengecaman wajah, NEX Dual Display Edition pastinya memberikan langkah untuk unlock peranti dengan pantas pada kedua-dua paparan.


【Zon Perbandingan 108MP Kamera】Xiaomi Mi 10 Pro vs Samsung Galaxy S20 Ultra, Siapa Lebih Bagus?!

Semalam baru sahaja memperlihatkan pengenalan awal siri Samsung Galaxy S20 yang hebat sangat dengan peningkatan ketara, hari ini kita dimeriahkan lagi kehadiran siri Xiaomi Mi 10 yang tidak boleh dipandang rendah kuasanya.

Ramai yang ketahui Xiaomi bukan sahaja menawarkan spesfikasi premium bahkan tawaran harga juga sangat mesra pengguna, siri baharu ini juga meletakkan LDPPR5 RAM sebagai salah satu kuasa dalamannya selain prestasi kamera 108MP.

Menerusi spesifikasi yang lebih kurang sama dengan Galaxy S20 Ultra, mana yang lebih menarik minat anda? Apa perbezaan di antara kedua peranti ini? Mana satu yang anda akan pilih? Jom kita semak jadual di bawah~


HUAWEI Turut Melancarkan Beberapa Produk Baharu Yang Melengkapi Hidup Anda!!

Selain daripada siri HUAWEI nova 6, mereka juga turut memperkenalkan beberapa produk baharu. Jom tengok!!!

Jam tangan HUAWEI Watch GT2 ini tampil dengan edisi tahun Baru Cina yang sangat menawan dengan rekaan yang superb. Fungsi masih sama seperti HUAWEI Watch GT2 terdahulu.

Satu lagi jam tangan kesihatan yang tampil dengan versi baharu buat anda tak sabar untuk memilikinya. Jam tangan ini pastinya sangat baik untuk mengesan tahap kesihatan anda khususnya memantau kadar degupan jantung.

Ini satu lagi produk bersempena dengan Tahun Baru Cina!! Cantik jugak warna FreeBuds ni. Tampil dengan warna merah yang sangat menawan.

Ini adalah telefon terharu yang dikenali sebagai HONOR 10S. Reka bentuk menarik dan dihadirkan dengan notch dihadapan yang meletakkan kamera hadapan 16MP. Bagi kamera utama pula adalah 48MP.

Cermin Mata realiti maya daripada HUAWEI yang dikenali sebagai HUAWEI VR Glass. Memacu masa hadapan produk yang ini.

Berikut adalah harga jualan bagi produk-produk ini.


Netflix Memperkenalkan “Thumb’s Rating” Dan Kemaskini Di Windows 10

Kakitangan Netflix agak sibuk sebelum ini kerana bertungkus-lumus untuk memberikan pengalaman yang terbaik buat para penggunanya. Demikian, ciri terbaru yang anda boleh lihat ialah “Thumb’s up” iaitu anda boleh berikan tanda bagus jika anda menyukai sesebuah tajuk rancangan atau filem di dalam Netflix. Ini membolehkan Netflix memberikan cadangan yang sesuai dan terbaik untuk anda tonton.

Cara undian menggunakan Thumb’s Up ini menggantikan cara undian bintang seperti sebelum ini. Selain itu, kepada setiap pengguna Netflix ciri seperti “Percent Match” iaitu peratus markah pada setiap tajuk rancangan. Peratus ini adalah berdasarkan kepada corak tontonan unik ahli individu dan tabiat, serta ahli tertentu.

Tambahan lagi, beberapa bulan yang lalu Netflix melancarkan ciri terbaru “Download & Go” untuk peranti Android dan iOS. Akhirnya, pengguna Windows 10 juga mendapat ciri-ciri tersebut termasuk offline video.


Kemas Kini Android Oreo OnePlus 5 Sokong Face Unlock?

Berdasarkan imej yang tertiris ini, kemas kini Android 8.0 Oreo yang hadir pada OnePlus 5 bakal menawarkan fungsi pengimbas wajah atau dikenali sebagai Face Unlock.

Fungsi ini telah disahkan kehadirannya pada model OnePlus 5T oleh salah seorang pengasas syarikat itu, Carl Pei di laman OnePlus Forum baru-baru ini.

Pada sesi temubual itu, Pei memberitahu OnePlus 5 tidak akan dilengkapi dengan fungsi Face Unlock kerana sudah hadir dengan sokongan pengimbas cap jari.

Selain pengimbas wajah, terdapat banyak lagi fungsi menarik yang ditawarkan oleh OnePlus 5 apabila dikemaskini ke Android 8.0 Oreo dan ia dijangka bermula Januari 2018.


[Tertiris] Meizu M6s Sokong Sensor Pengimbas Cap Jari Pada Butang Kuasa

Meizu Malaysia baru sahaja melancarkan secara rasmi peranti terbaru keluarannya dengan kemunculan model Meizu M6 untuk segmen kelas pertengahan. Tidak sampai sebulan selepas model itu dilancarkan, sudah tersebar pula berita mengenai ketirisan model dari siri yang sama iaitu Meizu M6s.

Untuk pengetahuan pembaca, sebelum ini sudah terdapat khabar angin yang mengatakan bahawa Meizu sudahpun merancang untuk memperkenalkan sebanyak 6 model telefon pintar terbarunya pada awal tahun 2018. Jadi berkemungkinan besar model Meizu M6s ini merupakan salah satu daripada model yang akan diperkenalkan memandangkan model ini sudahpun mendapat kelulusan TENAA di China.Berdasarkan maklumat yang diperolehi, Meizu M6s dipercayai akan menjadi peranti pertama Meizu yang menampilkan sokongan skrin berukuran 5.7 inci dengan nisbah paparan 18:9. Selain itu, ia juga tampil dengan kerangka bersaiz 152 x 72.54 x 8.0mm dengan kapasiti bateri sebesar 2,930 mAh.

Memandangkan butang mBack telah disingkirkan bagi membolehkan penggunaan paparan yang lebih besar, sensor pengimbas cap jari pada Meizu M6s ini dikatakan telah dipindahkan ke butang kuasa. Ini jelas dapat dilihat melalui gambar yang mana butang kuasa pada Meizu M6s tampil lebih rata dan lebar, mirip seperti yang digunakan pada peranti Sony Xperia sebelum ini.


Honor Dan Redbox Mahu Belanja Anda Berkaraoke!!

Anda suka karaoke? Anda ada peranti Honor? Kalau ya lekas pergi ke mana-mana pusat karaoke Red Box & Green Box kerana Honor dan Redbox telah mengisytiharkan bahawa setiap hari Selasa mulai hari ini sehingga 31 Disember 2016 adalah hari “Honor Day”. Pada hari tersebut anda boleh menikmati diskaun sebanyak 20% dengan hanya menunjukkan peranti Honor di kaunter bayaran.

Sila ambil perhatian di bawah untuk terma-terma dan syarat-syarat:

Produk Honor yang sah dalam promosi ini:


Percuma Huawei Y6 (2018) Dengan Pelan Celcom FIRST

Celcom telah menawarkan Huawei Y6 (2018) berharga RM619 (termasuk GST) secara percuma kepada para pelanggan yang mendaftar salah satu pelan Celcom First selama 24 bulan. Empat pilihan pelan di bawah Celcom FIRST adalah:

Pelan pascabayar ini menawarkan panggilan tanpa had ke semua rangkaian, percuma 100GB Super VideoWalla, serta data tanpa had untuk aplikasi sosial seperti WhatsApp dan WeChat secara percuma. Tambahan lagi, pengguna juga boleh memiliki Huawei Y6 (2018) dengan hanya RM25 sebulan melalui EasyPhone.

Bagi pengguna berusia 25 tahun kebawah pula, anda boleh memperoleh tawaran khas dengan diskaun lebih 50 peratus dengan pelan pascabayar Xpax.

Kepada yang berminat, Huawei Y6 (2018) boleh didapati melalui Celcom’s Online Store. Untuk maklumat lebih lanjut, lawati cawangan Celcom bluecube atau layari laman rasmi Celcom.


Peranti 5G Redmi K30 Pro Bakal Diperkenalkan Mac 2020 – Sokong Snapdragon 865 + WiFi 6

Setelah siri Redmi K30 diperkenalkan pada Disember 2019, kini peranti berspesifikasi tinggi Redmi K30 Pro bakal tiba pada Mac 2020!

Menerusi gambar acah yang dikonsikan, Redmi K30 Pro akan menggunakan rekaan skrin penuh dengan kamera swafoto yang telah disembunyikan. Menurut lagi, peranti flagship ini dijangka menggunakan pemproses Snapdragon 865, sokong storan dalaman LPDDR5 RAM dan UFS 3.0, serta pengecasan pantas 30W dan rangkai WiFi 6.

Redmi K30 Pro akan hadir dengan rekaan yang lebih menawan, prestasi dalaman dan kualiti penggambaran yang lebih berkuasa menurut CEO Redmi. Untuk mengetahui spesifikasi penuh peranti ini, kita nantikan sahaja ketibaannya pada Mac 2020.


Wiko Sunny4 Kini Rasmi Dijual Pada Harga RM199 – Hadir Dengan Jaminan Pertukaran 1 Ke 1

Jenama peranti pintar Wiko Malaysia hari ini telah mengumumkan secara rasmi peranti Wiko Sunny4 bagi pasaran Malaysia bermula hari ini dan dijual pada harga RM199. Pembelian peranti ini akan menerima pelindung skrin dan sarung pelindung secara percuma.

Menariknya anda akan menerima jaminan selama 1 tahun dan anda boleh menikmati jaminan penukaran 1 ke 1 dalam tempoh 120 hari.

Peranti yang memfokuskan kepada segmen kelas permulaan dihadirkan dengan paparan skrin 5.0 inci FWVGA (480 x 854 piksel). Dikuasakan oleh cipset Cortex-A7 empat teras berkelajuan 1.3GHz dan dioperasikan dengan Android 8.1 Oreo (Go Edition).

Melengkapi spesifikasi peranti ini adalah aspek memori apabila ia tampil dengan 1GB + 16GB dan microSD sehingga 32GB. Kapasiti bateri pula 2200mAh.

Bagi aspek kamera pula, ia tampil dengan 5MP bagi kamera belakang dan hadapan yang menyokong Face Beauty, HDR, Live Filter, Time-Lapse serta mod profesional.

Peranti ini hadir dengan 3 varian warna iaitu Dark Grey, Blue dan Gold.


Nikmati Harga Murah Sempena HONOR Appyness Sale – Bermula Sekarang ~ 8 Mac 2019!

Hello HONOR fans! Jangan ketinggalan promosi terbaru daripada HONOR Malaysia yang mana kini tersedia secara eksklusif di aplikasi HONOR Mobile Store!

Bermula HARI INI hingga 8 Mac 2019, jadilah 50 yang terawal membeli peranti terpilih HONOR dan nikmati diskaun sehingga RM30 serta hadiah percuma untuk setiap pembelian tersebut! Butiran promosi adalah seperti di bawah:

Berminat? Apa yang perlu anda buat hanyalah muat turun aplikasi HONOR dan log masuk ke akaun HiHonor anda! Psstt, anda juga boleh mendapat baucar percuma apabila melayari laman web HONOR Malaysia – sertai permainan Spin & Win dan Review & Win!


ZTE menang tiga Anugerah Inovasi Lightwave Optical Network di OFC 2020

SHENZHEN, China, 11 Mac 2020 /PRNewswire/ — ZTE Corporation (0763.HK / 000063.SZ), penyedia antarabangsa utama bagi penyelesaian telekomunikasi, perusahaan dan teknologi pengguna untuk Internet mudah alih, hari ini mengumumkan bahawa platform akses optik generasi seterusnya TITAN, penyelesaian E-OTN dan platform pengurusan dan kawalan pintar ZENIC ONE telah dikurniakan anugerah inovasi rangkaian optik di Persidangan & Pameran Perangkaian Optik dan Komunikasi (OFC) 2020 oleh Lightwave, lantas menunjukkan kedudukan utama ZTE dalam bidang komunikasi optik.

Berdasarkan seni bina penghala berkualiti tinggi dan suis yang diedarkan sepenuhnya, TTIAN menyediakan kapasiti akses yang terbesar dalam industri dan sesuai untuk pelbagai senario aplikasi seperti jalur lebar rumah, rangkaian kerajaan dan perusahaan, 4G dan 5G, selain taman perindustrian pintar. TITAN turut menyokong akses GPON, 10G PON dan 50G PON rentas generasi, memanjangkan dengan berkesan kitaran hayat peralatan dalam rangkaian. Platform TITAN membolehkan penyepaduan 5G dan FTTH serta mempercepatkan penggunaan 5G dengan berkongsi sumber infrastruktur, seperti gentian, saluran dan bilik peralatan. Di samping itu, TITAN mencapai secara inovatif integrasi antara IT dan CT serta melanjutkan senario aplikasi peralatan akses melalui bilah terbina dalam. Dalam rangkaian langsung pihak pengendali, TITAN menyediakan fungsi Access CDN untuk menggunakan video yang paling banyak ditonton ke bawah, yang meningkatkan dengan ketara pengalaman pengguna. Pada masa kini, TITAN digunakan pada skala global.

Sebagai penyelesaian rangkaian optik utama ZTE, penyelesaian E-OTN dilengkapi dengan produk OTN utama ZTE ZXONE 9700, yang menyokong platform silang sambung OTN yang terbesar dalam industri bagi menyediakan kapasiti maksimum 2T setiap slot, maksimum 128T setiap subrak dan maksimum 384T dalam satu kluster, seraya meluaskan dengan ketara kapasiti rangkaian. Dengan cara siri penuh cipset dalaman serta algoritma Flex Shaping yang unik, ZTE mencatatkan banyak rekod dunia dalam bidang penghantaran ultra jarak jauh melangkaui 100G dan telah mewujudkan jarak penghantaran terpanjang dalam ujian terhadap rangkaian 400G sedia ada China Mobile pada tahun 2019, yang mencapai jarak penghantaran sejauh lebih 600 km.

Platform pengurusan & kawalan pintar ZTE ZENIC ONE boleh membantu mencapai peruntukan perkhidmatan satu-klik dan meningkatkan dengan berkesan kecekapan penggunaan perkhidmatan serta pengalaman pengguna. Sementara itu, berdasarkan analisis data raya dan Kecerdasan Buatan (AI), ZENIC ONE boleh mengenal pasti dengan tepat kegagalan rangkaian, menyediakan penyelesaian pemprosesan automatik, menganalisis punca dan memberi amaran tepat pada masanya, lantas dapat menjimatkan kos O&M rangkaian pengendali dan meningkatkan kecekapan O&M.

“Saya ingin mengucapkan terima kasih kepada rakan-rakan kongsi global kami atas pengiktirafan tinggi ini. Kami berbesar hati untuk menerima anugerah ini,” kata Heng Yunjun, naib presiden ZTE Corporation. “ZTE akan terus bekerjasama dengan rakan-rakan kongsi dalam industri komunikasi optik bagi mengukuhkan inovasi teknologi dan kerjasama agar bersama-sama dapat mencapai kejayaan perniagaan.”

Sebagai media yang terkenal dalam bidang rangkaian optik global, Lightwave telah mengadakan anugerah inovasi tahunan di OFC selama bertahun-tahun, bagi mengiktiraf produk dan penyelesaian terbaik dalam bidang komunikasi optik. Hakim-hakim terdiri daripada pakar-pakar rangkaian optik yang terkenal daripada kalangan pengendali rangkaian, pembekal, selain eksekutif kanan, penganalisis dan jurutera daripada syarikat-syarikat penyelidikan dan perundingan perindustrian.

ZTE ialah penyedia sistem telekomunikasi, peranti mudah alih, dan penyelesaian teknologi perusahaan termaju kepada pengguna, pengendali, syarikat dan pelanggan sektor awam. Sebagai sebahagian daripada strategi ZTE, syarikat komited untuk menyediakan pelanggan dengan inovasi hujung-ke-hujung bersepadu untuk menyampaikan kecemerlangan dan nilai tatkala sektor telekomunikasi dan teknologi maklumat bersatu. Tersenarai dalam bursa saham Hong Kong dan Shenzhen (kod saham H: 0763.HK / kod saham A: 000063.SZ), ZTE menjual produk dan perkhidmatannya di lebih 160 buah negara.

Setakat ini, ZTE memperoleh 46 kontrak 5G komersial dalam pasaran-pasaran utama, seperti Eropah, Asia Pasifik, Timur Tengah dan Afrika (MEA). ZTE memperuntukkan 10 peratus pendapatan tahunannya kepada penyelidikan dan pembangunan dan mengambil peranan kepimpinan dalam organisasi penetap standard antarabangsa.

Margaret MaZTE CorporationTel: +86 755 26775189 Emel: ma.gaili@zte.com.cn

Keywords:  Computer Networks Computer/Electronics Internet Technology Telecommunications Telecommunications Carriers and Services Telecommunications Equipment Awards Trade show news


Lelaki Ini Hampir Terkena Renjatan Menggunakan iPhone!

Ada kes lagi!? Kali ini iPhone pula! Lelaki yang berusia 32 tahun ini sangat bernasib baik kerana tidak terkena renjatan elektrik. Apa terjadinya?

Pada mulanya beliau mengecas iPhone semasa tidur, keesokan harinya beliau tersedar rantai besi yang dipakai olehnya melekat pada bahan logam di palam kuasa iPhone-nya. Oleh itu, beliau mengalami kejutan hingga membuatkan beliau terjatuh dari katil tidurnya.

Penglihatan beliau mula kabur dan pitam, terus menanggalkan rantai yang dipakainya. Beliau dimasukkan ke hospital selama 3 hari dan mengalami melecur kulit leher dan tangan. Kami menasihati pengguna telefon pintar supaya elakkan dari mengecas peranti semasa tidur selain mengecas peranti di tempat yang lebih selamat.


Instagram Memperkenalkan Fungsi Alt Text Untuk Orang Kurang Upaya Penglihatan

Sebelum ini Huawei telah mengadakan kempen ‘AI as the Eyes’ – bertujuan memperkasakan golongan cacat penglihatan dengan kemahiran fotografi menerusi kanta AI berkuasa daripada Huawei P20 Pro.

Baca juga: Kempen “AI As The Eyes” Anjuran Huawei, Buktikan Cacat Bukan Penghalang Minat

Terbaru, Instagram pula mengumumkan fungsi baru yang diberi nama Alt Text khas untuk mereka yang cacat penglihatan. Ia secara tidak langsung memudahkan golongan ini mengakses laman sosial Instagram mereka.

Apabila memuat naik gambar ke laman Instagram, Alt Text akan memberi penerangan mengenai gambar tersebut. Ia juga akan menawarkan beberapa pilihan perkataan yang sesuai digunakan, serta akan dibaca oleh pembaca skrin yang digunakan oleh golongan cacat penglihatan ini.


Akaun Sosial Mark Zuckerberg Diceroboh!

Agak ironi apabila pemilik media sosial terbesar di dunia, Mark Zuckerberg telah digodam sosial akaun Twitternya oleh sekumpulan penggodam yang menggelar diri mereka sebagai OurMine Team. Mungkin ramai yang tidak tahu bahawa Mark Zuckerberg mempunyai akaun sosial pesaing, namun beliau tidaklah aktif di Twitter.

Penggodam tersebut juga mendakawa mereka mempunyai akses kepada akaun Pinterest Mark Zuckerberg dan cuba menarik perhatian pengasas Facebook itu dengan provokasi. Twitter bagaimanapun telah bertindak pantas dengan membekukan akaun Twitter Mark Zuckerberg bagi mengelakkan perkara yang tidak diingini berlaku.

Sedangkan pemilik akaun orang yang hebat dalam dunia komputer pun berjaya diceroboh, apatah ;agi kita yang hanya pengguna biasa. Jadi berhati-hatilah ketika menggunakan media sosial wahai rakan eRing sekalian.


Okay Sah! Redmi Note 4 Sudah Dilancarkan!

Redmi Note 4 secara rasminya sudah dilancarkan di Malaysia setelah mengambil masa beberapa bulan semenjak dilancarkan di China pada Ogos tahun lalu dan jualan global yang dimulakan Januari tahun ini.

Xiaomi Malaysia mngumumkan bahawa peranti dengan cip pemproses Snapdragon 625, bateri 4100mAh dan kamera 13MP CMOS ini akan mula memasuki tempoh pra-tempah pada 10 Mac dan akan mula dijual pada 16 Mac. Anda boleh mendapatkan Redmi Note 4 pada harga RM 799.


Pra-Tempah OPPO F5 Dashing Blue Pada Harga RM1,298 Serta Dapatkan Hadiah Eksklusif

Minggu lepas eRing ada bawakan artikel berkenaan pelancaran OPPO F5 Dashing Blue. Pada masa itu pihak OPPO masih belum mengumumkan harga jualannya. Terbaru, OPPO Malaysia kini mengumumkan harga rasmi untuk OPPO F5 Dashing Blue. Peranti ini dijual pada harga RM1,298 iaitu harga yang sama pernah dijual untuk model OPPO F5 versi sebelumnya.

Bagi anda yang sudah berkenan dengan peranti ini. Ia boleh mula di pra-tempah di platfom e-dagang Lazada, 11street, dan Shopee bermula 5 Februari 2018 (hari ini). Tidak kurang dengan itu, sempena Hari Kekasih yang akan disambut minggu hadapan, pelanggan juga akan menerima kotak hadiah eksklusif berwarna biru.

Kotak hadiah ini merupakan satu sarung pelindung peranti edisi istimewa kristal Swarovski untuk 500 pelanggan terawal. Pembeli juga ditawarkan perkhidmatan ukiran laser untuk nama di bahagian belakang sarung istimewa ini.

Jika anda memang sukakan pada warna biru, OPPO F5 Dashing Blue adalah pilihan yang tepat. Untuk maklumat lanjut, anda boleh layari Facebook OPPO Malaysia atau beli terus di stor rasmi OPPO Malaysia.